Počela su prva testiranja Banjalučana na virus korona iz automobila. Lokacija je na Malti, a građani neće morati napuštati vozilo kako bi im brisevi bili uzeti. Na taj način se smanjuje kontakt između građana, ubrzava čitav proces i rasterećuje prostor oko Poliklinike.\n"Testiranje će se raditi na način da će pacijenti biti pozvani od strane naše Higijensko-epidemiološke službe i s odgovarajućom uputnicom će doći ovdje na testiranje u dogovoreno vrijeme. Otprilike, termini za testiranje su na svakih pet do sedam minuta. Smatramo da je mnogo komfornije na ovakav način testirati pacijente zato što su pred Poliklinikom velike gužve", kaže Nevena Todorović, direktor Doma zdravlja Banjaluka.\nNiko ko nije pozvan od Higijensko-epidemiološke službe Doma zdravlja Banjaluka neće moći obaviti testiranje na ovoj lokaciji, jer se kod Malte neće vršiti komercijalna testiranja.\nPrvog dana na novoj lokaciji uzeto je 120 uzoraka. Svi građani su čekali u svojim automobilima, gužve se nisu stvarale, jer su znali tačno u koliko časova je njihov red, a ovdje su se zadržavali oko pet minuta.\nTestiranje je i dalje moguće obaviti i na lokaciji Poliklinike, koja je do sada bila preopterećena.\n"Povećan broj oboljelih i povećan broj onih koji su sumnjali na oboljenje od okovida ovih dana je stvarao velike gužve i mnogo se čekalo i na to je bilo puno primjedbi građana. Osnovni smisao je bio da se rasterete kapaciteti i da ljudi brže dođu na red, da imaju dostupnu zdravstvenu zaštitu i da se jedan prostor, ili prostori koji su do sada bili umnože na različitim lokacijam", kaže Igor Radojičić, gradonačelnik Banjaluke.\nS obzirom na to da u Banjaluci dnevno često bude testirano i preko 300 osoba, rezultati se posljednjih dana čekaju više od 48 sati. Iz Doma zdravlja Banjaluka objašnjavaju da se naročito u tom periodu mora poštovati mjera samoizolacije.\nkoronavirus Banjaluka Malta


ВУЧИЋ: Моја политика у вези са Косовом доживела пораз\n25-09-2018 06:32 Srbija Politika\nPredsednik Srbije i lider Srpske napredne stranke (SNS) Aleksandar Vučić izjavio je juče da je njegova politika o Kosovu i Metohiji, „da Srbija sačuva dosta, doživela poraz, jer Srbi više vole da kukaju, da plaču nad nečim što je ostalo daleko, nego da imaju nešto u svojim rukama“.\nMi smo doživeli poraz, rekao je Vučić i dodao da je prvu rundu dobila Srbija propasti, plakanja, kuknjave, a ne Srbija koja pobeđuje.\nDa li ćemo imati novu šansu, plašim se da ne, ali borićemo se još snažnije i jače za narod na Kosovu i Metohiji, rekao je Vučić na sednici Glavnog odbora SNS.\nPolitika koju sam predločio u govoru u Kosovskoj Mitrovici je politika diskontinuiteta sa onom koju je vodio Slobodan Milošević , rekao je Vučić i dodao da to niko nije želeo da primeti ni u Srbiji, ni u regionu.\nNisu primetili jer je regionu potrebna loša, svađalačka Srbija, koja će da preti ratom, rekao je Vučić i podsetio da je on govorio da će Srbija da osvaja region i svet olovkom i laptopom.\nZato neću da im se dodvoravam i da kukam, rekao je Vučić .\nMi ćemo čuvati mir na Kosovu i Metohiji, a nadam se da će sve biti u redu sa Republikom Srpskom i našim narodom u Bosni i Hercegovini, rekao je Vučić i najavio da se Srbija neće me šati u odluke srpskog naroda na izborima u BIH, ali da će posle izneti „frapantne podatke o mešanju ambasadora pojedinih zapadnih zemalja“.\nVučić je napomenuo da se Srbija pet godina trudila i borila, izdržala najteže pritiske da se ta tema vratio na sto, pošto je Kosovo bilo stavljeno ad akta.\nKosovo je nezavisno i samo je pitanje dana kada ćete vi Srbi to da prihvatite, tamo Srbija ne stanuje i zaboravite na Kosovo i Metohiju, to je bila poruka, ilustrovao je Vučić .\nSami smo izbacili Srbiju iz UN 2009, kao i danas što imamo ljudi koji obmanjuju i lažu da ćemo to da vratimo, rekao je Vučić i napomenuo da je 2011. godine postavljena granica na Jarinju i Brnjaku.\nVuči je predložio članovima Glavnog odbora da se sledeće godine održati vanredna skupština SNS i izabere novo rukovodstvo pre parlamentarnih izbora 2020. godine, u maju ili septembru.\nDa promenimo i one koji su najbolje radili, koji će ostati upisani u anale naše stranke, ali je uvek dobro da obnovite krv, promenite ljude, ali da prinicipi ostanu isti, da je Srbija najvažnija, da imamo zdravu ekonomiji, da kažemo izvinite kada pogrešite, ali da ne jurimo po svetu i izvinjavamo se onima koji nama treba da se izvine, da svoj narod ne uvlačimo u sukobe, rekao je Vučić.\nVučić je predožio da jedan deo stranke koju vodi po činje da se ponaša kao oni pre njih, koji su, kako je rekao, opljačkali Srbiju.\nJedan deo naše stranke, srećom manji deo, jer sam ponosan na stranku koju vodim i ima dobrih, odgovornih i poštenih ljudi, domaćina u svakom selu Srbije, ali ima jedan deo koji sve više podseća na ono što smo mogli da gledamo u funkcionerima Saveza za Srbiju, koji su opljačkali Srbiju, trkao je Vučić.\nKad god se neko pozove na mene ili zatraži nešto da je potrebno za predsednika stranke ili SNS, odmah ga oterajte u majčinu, poštovani građani, rekao je Vučić .\nVučić je prekorio članove Glavnog odbora što nisu reagovali na pretnje silovanjem premijerki Ani Brnabić, koju je uputio jedan od čelnika Saveza za Srbiju, ukazujući na to da ga ne interesuje to što o tome ništa nije govorila Radiotelevizija Srbije, čije su novinarke išle na konferenciju za novinare drugog lidera Saveza.\nNe sme naša stranka da postane oni što su oni bili od po četka, a onda postali još gori, rekao je Vučić i poručio da stranka mora da gradi pristojnu i normalnu Srbiju.\nDok sam na čelu ove stranke, to nikada neću dozvoliti, da nam sole pamet oni koji su razorili sve fabrike. Idete, olajavate jedni druge više nego da se bilo čime drugim bavite. Nema više, rekao je Vučić.\nU Đilasovim i Šolakovim medijima u kojima kritikuju rijalitije, napravili rijaliti – mrzimo Vučića, rekao je Vuč ić.\nZa samo mesec dana je 10 godina kako smo formirali stranku, kada je našoj zemlji bilo potrebno rešavanje gorućih pitanja, jer je zemlja bila pred ekonomskim kolapsom i banktorom, aii pred potpunom političkom propašću, rekao je Vučić.\nPosle četiri godine uspeli smo, posle pobede Tomislava Nikolića i koalicije sa SPS, da stvari u zemlji stabilizujemo i zatim da teškim reformama preokrenemo stanje u Srbiji, naveo je on.\nSproveli smo mere fiskalne konsolidacije, uspeli da oporavimo srspki budžet i danas možemo da se pohvalimo da treću godinu zaredom imamo suficit u budžetu, naveo je Vučić i istakao da ruski predsednik Vladimir Putin danas pokušava da sprovede slične penzione reforme.\nVučić je članovima GO SNS nabrojao kompanije koje su otvorene širom Srbije, ukazujući da je mnogo urađeno, ali da ima još posla.\nImali smo saveznika u narodu, penzionerima koji su podneli najveći teret i nisu kukali niti su se žalili. Danas je vreme da se penzionerima da sve što su zaradili, ali moraju da znaju da tada nismo imali da im iz budžeta to isplatimo, rekao je Vučić.\nVučić je predložio da se 10 godina stranke obeleži u Kraljevu, koji su „oni pre nas“ opljačkali i razorili.\nObezbedili smo dve velike investicije za Kraljevo, rekao je Vučić .\nSrbija je nezavisna, suverena i slobodna zemlja i hoće da sarađuje sa svima koji joj žele dobro. Na putu smo ka EU, ali nijednom trenutku nismo okrenuli leđa našim ruskim prijateljima, napomenuo je Vučić koji je najavio trodnevni put u Rusiju.\nRusija vojno kontroliše celo Crno more i pojas oko njega. Više o tome čitajte OVDE.\nTAČI IMA SASTANAK SA TRAMPOM: Evo zašto je to za Vučića nemoguća misija (VIDEO)\nDRAMATIČNA SITUACIJA ŠIROM SRBIJE! "Sačuvati prava radnika! Ne sme da se pređe u logiku radnog logora" (VIDEO)


Knežević je rekao da nema ništa protiv zvaničnih susreta sa Đukanovićem, ali ima protiv onih neformalnih, nakon kojih se, kako kaže, dogodi "puč u Ustavnom sudu".\n- Nije prirodno da se neko nakon izbora vlade 4. decembra više puta sretne sa Đukanovićem nego sa liderima parlamentarnih stranaka koji treba da brane ovu vladu - rekao je Knežević na vanrednoj sednici parlamenta.\nOvo je, kaže, "Ustavni sud koji je pre dva meseca doneo odluku da poslaniku u parlamentu imunitet traje samo dok je u plenarnoj sali, a nakon toga sledi lov, kao što su lovili Nebojšu Medojevića i mene", dodavši da "iza toga stoji Milo Đukanović".\n- Najdobronamernije upozoravam i vas Bečiću i Krivokapića i Abazovića, manje se gledajte sa njim, a više se gledajte sa nama - rekao je Knežević.\nKnežević izabran za predsednika Odbora za bezbednost


Za koju se cenu oglašavaju, a za koliko se prodaju stanovi u Beogradu -\n8. 12. 2020./ Jasmina, 4zida.rs / Prosečne cene nekretnina / 4 komentara\nPandemija korona virusa, iako i dalje traje, nije ostavila trajnije posledice po tržište nekretnina. Tokom vanrednog stanja smanjio se broj realizovanih kupoprodaja. Stanovi u Beogradu koji se izdaju, u manjoj meri se zabeležili, snižavanje cena. Ipak, možemo reći da se drastičniji pad u ceni, pogotovo kod kupoprodaje nekretnina, nije desio.\nKupci koji gledaju oglase i obilaze nekretnine često su svedoci da se tražene i prodajne cene u velikoj meri razlikuju, nekad čak i za 20 – 30%. Portal za oglašavanje nekretnina 4zida.rs istražio je kakav je odnos između prosečnih oglašenih i prosečnih prodajnih cena stanova. Analiza prosečnih oglašenih cena rađena je na uzorku od preko 73 000 oglasa starogradnje, koliko ih ima na ovom portalu, a za prosečne prodajne cene, korišćeni su zvanični podaci Republičkog geodetskog zavoda.\nNajveća razlika na Savskom vencu\nStanovi u Beogradu sa najvišim prosečnim cenama i starogradnje i novogradnje nalaze se na opštini Savski venac. Na ovoj opštini je kompleks Beograd na vodi doprineo da porastu cene i stanova u okolnim kvartovima, dok kuće na Savskom vencu, tradicionalno već decenijama unazad, drže visoke cene. Ipak, ono što je zanimljivo jeste da je upravo na Savskom vencu najveća razlika između prosečne tražene cene i prosečne prodajne cene stanova u starogradnji – i to čak 760 evra/m2! Tako je prosečna tražena cena stanova u starogradnji 2510 evra/m2, a prosečna prodajna cena 1750 evra/m2, prema podacima 4zida.rs i RGZ-a. Na osnovu ovoga vidimo da se stanovi u starogradnji na Savskom vencu prodaju u proseku za 30% nižu cenu od one koja stoji u oglasima.\nProdajne cene niže za deset odsto\nPogledaj ponudu: Prodaja stanova Beograd\nPostoje brojni razlozi zbog kojih vlasnici nekretnina ili agenti koji ih zastupaju u oglasima navode višu cenu od one za koju bi prodali svoju nekretninu. Neko želi sebi da ostavi prostora za pregovore, a nekom se ne žuri sa prodajom i bitnije mu je da postigne višu cenu, nego da što pre realizuje prodaju. Ipak, ako kupujete nekretninu, korisno je pratiti odnos traženih i prodajnih cena da biste i vi sami znali koliko su neke cene realne, ali i kako da nastupite u pregovorima.\nKljučne reči cene nekretninanekretnine srbijaBeogradoglasikupoprodajaprosečne ceneprodajne cenetražene ceneoglašene cenesavski venacstari gradbeograd na vodikupovina nekretnina\nVanja\t/ 26. 05. 2021. 22:11 / Odgovori na ovaj komentar\nPratim nekoliko website srpskih nekretnina vec nekoliko godina, gledam da kupim kucu ili stan u Beogradu ali mi se ne zuri, cekam da se sve pare operu pa da onda mi “gastarbajteri” u penziji izaberemo nesto adekvatno ponudi i realnoj ceni…\nKako bilo, vas websajt je ubedljivo najbolji, odlican.\nPS: Bilo bi super korisno ako bi ste imali i pretraga koja bi pokazala/sortirala samo stanove/kuce koje su snizile cenu… Ti podatci su vec vidljivi na vasim listam, jedino sto nisu sortirani u posebne “Na snizenjui/On sale” listama.. To bi neki web programer za cas odradio …\nAna\t/ 16. 06. 2021. 19:49 / Odgovori na ovaj komentar\nIzabrali ste i analizirali četiri najskuplje beogradske opštine. Realno, većina nas i ne razmišlja o kupovini na tim opštinama, pa bi bilo realno, a i mnogo korisnije, da date informacije i za ostale opštine – Čukarica, Rakovica…\nAle\t/ 30. 08. 2021. 16:33 / Odgovori na ovaj komentar\nStavrno ste nada za nas kooi mislimo o kupovini ili iznajmljivanju.\nNastavlja se rast broja kupoprodajnih ugovora nekretnina u Srbiji – Leskaroski ─ Real Estate & Consulting\t/ 26. 01. 2022. 12:38 / Odgovori na ovaj komentar\n[…] interesantno istraživanje je objavljeno krajem 2020. godine na portalu „4zida.rs” i govori o neusklađenosti prosečnih […]


PREDSJEDNICA UDRUŽENJA „ITALIJA-CRNA GORA KRALJICA JELENA“ U POSJETI UPRAVI ZA DIJASPORU - Moja Crna Gora\nPREDSJEDNICA UDRUŽENJA „ITALIJA-CRNA GORA KRALJICA JELENA“ U POSJETI UPRAVI ZA DIJASPORU\n21/11/2019\tdijaspora Izvor: mojacrnagora.rs\nU ponedjeljak, 18. novembra o.g. predsjednica Udruženja „Italija-Crna Gora kraljica Jelena“ i potpredsjednica Savjeta za saradnju sa dijasporom-iseljenicima Danijela Đurđević i sekretarka udruženja Marta Mussini posjetile su Upravu za dijasporu kako bi se susrele sa direktorom mr Predragom Mitrovićem.\nNa sastanku, koji je protekao u izuzetno prijatnoj atmosferi, bilo je riječi o aktivnostima na planu saradnje sa dijasporom, ali i o aktivnostima u pogledu promocije Crne Gore u R. Italiji.\nPoželivši dobrodošlicu gošćama, Mitrović je ukazao na aktivnosti koje je ovaj organ, u skladu sa važećim zakonskim rješenjima, sproveo u proteklom periodu, a najavio je i određene planirane projekte za prvi kvartal naredne godine. U tom smislu, govorio je o usvajanju zakona koji uređuje oblast iseljeništva u Crnoj Gori, kao i o obavezama Uprave koje iz njega proističu. Informisao je o projektu online kursa crnogorskog jezika koji se nalazi na internet stranici Uprave, web aplikaciji o evidenciji iseljenika, izdavanju iseljeničkih knjižica, danima dijaspore i dr. Dodatno, Mitrović je ovom prilikom najavio i raspisivanje drugog Javnog poziva za sufinansiranje programa odnosno projekata organizacija dijaspore-iseljenika u februaru naredne godine, izrazio spremnost Uprave za pružanje podrške kvalitetnim projektima, te predstavnice udruženja pozvao da na isti konkurišu.\nPotpredsjednica Savjeta informisala je o programskim aktivnostima udruženja na čijem je čelu i izrazila spremnost da, u saradnji sa Upravom za dijasporu, putem zajedničkih projekata radi na adekvatnoj promociji Crne Gore i jačanju veza sa našom dijasporom u R. Italiji. S tim u vezi, za kraj januara 2020. godine najavila je i organizovanje humanitarne izložbe slika crnogorskog slikara Muharema Muratovića u Bolonji, u saradnji sa počasnim konzulom Crne Gore u R. Italiji Toninom Lamborginiem, gdje će sav prihod od prodaje biti doniran institutu za liječenje bolesti djece. Takođe, imajući u vidu da je 2017. godine načelno dogovoreno uspostavljanje saradnje između opštine Bar i opštine Mađone, Đurđević je pokrenula pitanje institucionalnog utemeljenja ove saradnje, kao i eventualnu mogućnost organizovanja okruglog stola u Baru posvećenog figuri Đovanija Pan di Karpine koji je svoj životni vijek okončao kao nadbiskup barski.\nSekretarka udruženja Marta Mussini, koja je savjetnik u čuvenoj dječjoj onkološkoj klinici u Peruđi, predložila je da se ispita mogućnost uspostavljanja saradnje zdravstvenih institucija iz Crne Gore sa ovom klinikom, a sve u cilju obezbjeđivanja besplatnog liječenja oboljele djece u Peruđi.\nTags Danijela Đurđevic Italija-Crna Gora kraljica Jelena Marta Mussini Predrag Mitrovic


Oko dva miliona VW-ovih defektnih vozila dolazi iz Mađarske\nOko dva od jedanaest miliona dizel automobila Folksvagena (VW), pogođenih aferom lažiranja vrednosti izduvnih gasova, proizvedeno je u fabrici Audija u zapadnoj Mađarskoj, izjavio je danas mađarski ministar privrede Mihalj Varga za privatnu televizijsku stanicu TV2.\nMađarska vlada je, prema njegovim rečima, u pregovorima sa Audijem, kao i Dajmlerovim brendom „mercedesom“ koji takođe poseduje veliku fabriku u Mađarskoj, radi procene potencijalnog uticaja ovog skandala na lokalnu privredu, prenosi Rojters.\n„Uveren sam da će se odraziti na mađarsku proizvodnju automobila i lokalnu automobilsku industriju, ali se nadam da će efekti biti manji od prognoziranog katastrofičnog scenarija“, izjavio je Varga.\nMinistar je, takođe, rekao da bi privreda Mađarske mogla izgubiti između 0,3 i 0,6 odsto bruto domaćeg proizvoda (BDP) u slučaju pada prodaje evropskih automobila zbog skandala.\n„Za sada, Mađarska nema plan da zabrani VW-ove automobile“, kazao je Varga, nakon što je nemačka kompanija priznala da je hakovala sopstvene automobile kako bi obmanula američke regulatore u vezi sa količinom emisije štetnih gasova.\nFabrika Audija u Mađarskoj je ključni dobavljač VW grupe, koja je samo prošle godine proizvela 1,97 miliona motora i 135.232 automobila, prema podacima objavljenim na zvaničnoj internet stranici te fabrike.\nI vlasti u Japanu su danas naložile pojedinim vodećim domaćim proizvođačima automobila da prijave da li njihova dizel vozila ispunjavaju japanske standarde.\nJapansko ministarstvo za saobraćaj je pozvalo četiri domaća proizvođača dizel automobila, Tojotu, Nisan, Mazdu i Micubiši, kao i još neke uvoznike evropskih brendova da prijave vlastima da li su njihova vozila opremljena softverom koji može da manipuliše rezultatima emisije izduvnih gasova.\n„Prikupljamo informacije kako bismo razumeli šta se dogodilo“, izjavio je jedan zvaničnik ministarstva za Frans pres.\nNemačko tužilaštvo otvorilo je juče istragu protiv bivšeg generalnog direktora Folksvagena, Martina Vinterkorna, radi utvrđivanja njegove uloge u skandalu vezanom za manipulacije vrednostima izduvnih gasova.\n„Istraga će se bazirati na sumnji za prevaru počinjenu putem prodaje automobila opremljenih softverom za manipulaciju emisijama štetnih gasova, a cilj istrage je utvrđivanje odgovornog lica“, navodi se u saopštenju tužilaca iz nemačkog grada Braunšvajga, prenela je agencija AP.\nAutomobilom usmrtio biciklistu


Toni Cetinski: Svaki susret sa publikom u Srbiji je neverovatan! - Muzika - Region - Vesti - Svet Plus\n13:50 20. JUL 2014.\n"Kako je brada sedela tako se i publika širila. Tržište nisam osvajao planski. Isto je i kada uđem u studio da snimim pesmu, ne razmišljam da li će biti hit, već snimim ono što bih hteo ljudima da ponudim, potpuno bez kalkulacija", šaljivo je prokomentarisao Cetinski to što već toliko dugo živi na estradnom nebu.\nOn kaže da se zbog takvog njegovog pristupa muzici i razvila ljubav sa publikom u svim zemljama bivše Jugoslavije. "Prvi put kada sam ušao u Srbiju, rekao sam da stižem otvorenog srca, i da očekujem da to isto urade i svi ljudi koji dolaze na koncert. Svaki susret sa publikom u Srbiji je neverovatan, lagao bih kada bih rekao drugačije",istakao je Toni.\nPitali smo pevača koliko supruga Dubravka, s kojom je u braku tek nekoliko meseci, ima uticaja na količinu emocija koja u njemu postoji, a koju pokazuje kroz svoje pesme. "Dubravka ima mnogo zasluga, jer utiče ne samo na mene nego i na sve oko nas, pa tako i na mog kuma koji piše pesme", rekao je Toni i istrčao na binu da pozdravi Vrnjčane.\nPublika u Vrnjačkoj Banji imala je šta da čuje i osetila je tu pozitvnu energiju, o kojoj je Cetinski pričao. Koncert na popularnoj "Kocki" prošao je u znaku velikih hitova kao što su "Blago onom ko te ima", "Čovek od leda", "23. prosinac", "Budi uz mene" i "Ako to se zove ljubav", koje su obožavaoci pevali zajedno sa Tonijem Cetinskim i njegovim bendom uglas.


Lekari su hiruršku intervenciju obavili sredinom ove nedelje, a stanje ranjenog MMA borca sada je stabilno.\n- Ranjeni Jovanović je pre hirurške intervencije dao izjavu tužiocu zaduženom za slučaj njegovog ranjavanja. Izjavu je dao u bolničkoj sobi, na Odeljenju intenzivne nege, gde je od prvog momenta pod budnim okom policije - kaže sagovornik "Blica" upoznat sa istragom.\nU istrazi je do sada utvrđeno da je sukob između pančevačkog MMA borca i V. M. počeo zbog neraščišćenih odnosa u trgovini automobilima, pa je državljanin Crne Gore rešio da se osveti Jovanoviću. O beskrupuloznosti napada svedoči to da je Jovanović upucan rano ujutru, ispred vrtića u kojem je ostavio svoju ćerku, i naočigled brojnih svedoka.\nSaslušan u bolnici: Vladimir Jovanović Maradona\nMaradona je poslednji je u nizu "jakih" momaka u epicentru sukoba, vatrenih ili fizičkih, ali sve je počelo mnogo ranije.\nPre njega, u leto 2016, u pucnjavi u centru Kragujevca ranjen je i MMA borac iz tog grada Radoš Joksimović (25). U njega je pucao tri godine mlađi sugrađanin, koji je ubrzo uhapšen.\nDa li je snaga "potpomognuta" nepoštovanjem autoriteta, ali i željom da se za kratko vreme dođe do neke slave i, naravno, novca, uzrok što su MMA borci sve češće učesnici raznih obračuna.\n- Činjenica je da je sve više tih boraca mešovitih borilačkih veština (MMA) u središtu obračuna. Motivi su različiti, prevlast na tržištu droge, iznuđivanje, ali i poslovi obezbeđenja poznatih lokala, ne samo u Beogradu. U tim obračunima oni su mahom angažovani od strane nekih jačih kriminalaca, a u manjem broju slučajeva oni su ti koji vode glavnu reč - kaže sagovornik "Blica" blizak bezbednosnim službama.\nSPORTISTA SA KRIMINALNIM DOSIJEOM Policija čuva izrešetanog MMA borca u bolnici\nMMA BORCA IZREŠETAO CRNOGORAC Maradona umalo platio glavom zbog biznisa sa kolima\nKum izrešetanog MMA borca: Maradonu je upucao naš BIVŠI PRIJATELJ, neko ga je nahuškao na njega\nOno što te momke kvalifukuje za angažmane je prvenstveno fizička snaga.\n- Retko ko od njih je slušao savete trenera pa samim tim i ozbiljno trenirao neki borilački sport. U tim sportovima moraju da se poštuju pravila, što oni ne mogu. Imaju fizičku snagu i okreću se veštinama gde nema poštovanja nekih propisa i pravila, koji su, kako bi narod rekao - makljaža. Učestvuju u nekim borbama, postave snimak na društvenim mrežama da svet vidi, i odmah su neka imena u tom svetu. A ta fizička snaga im je preporuka, pa ih jači kriminalci angažuju da im čuvaju leđa - objašnjava naš sagovornik.\nIpak, ima onih koji steknu neko važnije ime u ultimat fajtu, pa pokušaju sami da zavode red. Jedan od takvih je i ultimat fajter Dušan Panajotović, koga je Viši sud u Beogradu osudio na sedam godina zatvora zbog ranjavanja Sanjina Štilića, radnika obezbeđenja poznatog prestoničkog kluba, koji je prethodno pretio Nemanji Milenkoviću, sinu svedoka-saradnika Dejana Milenkovića Bagzija. U to je uračunata i kazna za to što je 2010. od jednog Beograđanina pod pretnjom ubistvom sa saradnicima pokušao da iznudi 50.000 evra.\nZAŠTO JE IZREŠETAN MMA BORAC? Osumnjičeni za napad na Maradonu saslušan u policiji\n"MARADONA" U STRAHU OD "LAŽNE POSETE" Upucanog MMA borca čuvaju dan i noć da ne bi bio UBIJEN U BOLNICI\nODSLUŽIO PET MESECI Još jedan huligan sa derbija pušten na slobodu i PROTERAN IZ SRBIJE\nDa nisu samo srpski borci skloni obračunima i kriminalnim aktivnostima potvrđuje i slučaj Splićanina Damira Tovarovića, koji je pre nekoliko dana pušten iz zatvora u Sremskoj Mitrovići, posle odslužene petomesečne kazne zbog izazivanja nereda na 156. "večitom derbiju", kada je uhapšen sa petoricom sunarodnika.\nMMA borac Damir Tovarović iz Splita učestvovao u neredima na derbiju\nOsvojio je nekoliko zlatnih medalja na državnim prvenstvima Hrvatske u kik-boksu, a pre nekoliko godina okitio se bronzom na Svetskom prvenstvu u superteškoj kategoriji, bio je i na K-1 turniru. Posle silnih borbi u ringu, iz još neutvrđenih motiva, završio je na južnoj tribini stadiona Partizana, gde je sa sunarodnicima dobio batine u navijačkoj tuči.\nUltimat fajter Miljan Đurašinović, zvani Tasmanijski đavo, osuđen je zbog nasilja u porodici. Đurašinović, koji je bio svetski prvak u ultimat fajtu, policiji je poznat po tučama u kojima je učestvovao kao obezbeđenje noćnih klubova prestonice. U novogodišnjoj noći 2006. ranjen je u pucnjavi u hotelu, kada je zadobio prostrelnu ranu na levoj ruci nakon masovne tuče gostiju. Osuđen je i zbog nanošenja teških povreda vlasniku kladionice „Kalčo“ Stefanu Dimitrovskom, u februaru 2008. godine.\nMaloletnik tokom lova slučajno RANIO MUŠKARCA, povređeni u teškom stanju\nKRVAV BEŽAO KROZ PARK Uhapšeni napadači sa Zelenog venca, mladić zadobio više ubodnih rana (VIDEO)\nPolicija je u Karađorđevoj ulici uhapsila dva muškarca koji su osumnjičeni za napad na Zelenom vencu kada je jedan mladić više puta uboden u nogu.\nPOČUČA SE NAGODIO S TUŽILAŠTVOM “Neću više da se borim u Ukrajini”\nBivši portparol Protivterorističke jedinice MUP-a Radomir Počuča nagodio se sa tužilaštvom da prizna krivicu zbog učešća u sukobu u Ukrajini.


Spahiu: Kurti može da osvoji više od 50 odsto - NOVA portal\nSpahiu: Kurti može da osvoji više od 50 odsto\nPolitika Autor:Tanjug 29. Apr. 202013:46\nPolitički analitičar Nedžmedin Spahiu izjavio je da je trenutna politička situacija na Kosovu komplikovana, imajući u vidu da je Ustavni sud 2014. godine doneo odluku da samo pobednička partija na izborima može da formira vladu, u ovom slučaju je to Pokret Samoopredeljenje.\nOn je rekao da su autori kosovskog ustava naknadno objasnili da vladu može da formira bilo koja partija ili koalicija koja obezbedi većinu u Skupštini, prenosi portal Kosovo online.\nSpahiu smatra da će se lider Samoopredeljenja Aljbin Kurti svakako obratiti Ustavnom sudu, pa ostaje da se vidi dalji rasplet situacije.\nIpak, Spahiu ističe da je vlada Aljbina Kurtija dobila poverenje građana zbog borbe protiv korupcije i ocenjuje da postoji realna mogućnost da na narednim izborima osvoji preko 50 odsto glasova, ali ne isključuje ni mogućnost protesta na Kosovu, ukoliko nova vlada bude formirana bez Samoopredeljenja.\n“Činjenica je da Kurti ima podršku, videćemo koliko su građani spremni da dokažu tu podršku. Jedno je dati glas nekoj partiji, a druga je stvar da izađeš na proteste kako bi podržao neku partiju i rizikuješ svoj život”, ocenio je Spahiu.\nAljbin Kurtinedžmedin spahiuVlada Kosova


"Delfini" potopili "kengure" - Ostali sportovi, Vaterpolo\nAleksandar Milosavljević 22.07.2013., 14:32\nVaterpolo reprezentacija Srbije uspešno je startovala na Svetskom prvenstvu u Barseloni pošto je u meču 1. kola savladala selekciju Australije sa 10:7 (4:3, 2:0, 1:2, 3:2). S obzirom da se radi o otvaranju šampionata i da se očekivalo da će Australijanci biti tvrd orah moglo bi da se kaže da su naši 2delfini“ relativno lako došli do trijumfa i da su „kenguri“ ravnopravan rival bili samo u prvoj četvrtini.\nPosle prve četvrtine naša reprezentacija vodi 4:3 golovima Udovičića (2), Filipovića i Pijetlovića. Naš tim odlično koristi igrača više, ali za sada dosta škripi u odbrani.\nČim je popravljena defanziva odmah je došlo i do osetnije rezultatske prednosti naše selekcije koja je na veliki odmor otišla sa tri gola viška (6:3). Oba pogotka u drugoj četvrtini delfini su postigli posle igrača više, najpre Filipović, a potom i Nikić posle asistencije Udovičića.\nUspeli su Australijanci dobrom igrom u trećem periodu da smanje rezultatski zaostatak i tako vrate neizvesnost u ovaj meč o čijem pobedniku će odlučiti poslednji period. Prišli su „kenguri“ na 6:5, ali je Vanja Udovičić svojim trećim pogotkom doneo +2 „delfinima“.\nKada su Gocić i Pijetlović golovima na početku poslednje deonice podigli našu prednost na četiri gola bilo je jasno da će Srbija osvojiti oba boda, ali je potom usledilo malo opuštanje pa je protivnik sa dva uzastopna gola uspeo da se približi. Ipak, svojim trećim golom na meču Duško Pijetlović je stavio tačku na ovau utakmicu.\nPored Pijetlovića i Udovičić je dao tri gola, Filipović je dodao dva, a po jednom su se u listu strelaca upisali Nikić i Gocić. Naredni meč na Svetskom prvenstvu naša reprezentacija igra u sredu od 13.30 časova protiv Mađarske.\nPrethodna vest Verovatno bez Radivojevića na Holanđane\nSledeća vest Dragović neće u Dinamo, Bazel odustaje od Ivanova?\nDragović neće u Dinamo, Bazel odustaje od Ivanova?


Užice na putu do Ginisa (video) – ZoomUe\nby Zoran Đurović · Published 14 октобра, 2016 · Updated 14 октобра, 2016\nUŽICE – Goran Nikolić maratonac iz Kragujevca, koji trči 55 dana, 55 maratona kroz Srbiju, BiH i Crnu Goru, stigao je danas u Užice.\nGoran je slabovida osoba (vidi samo 5%), a od trećeg septembra svaki dan trči po jednu maratonsku trku (42,194 km). Ovaj u Užicu mu je bio 42. Ovaj poduhvat prijavljen je za Ginisovu knjigu rekorda, a suština je u tome da sportista sa velikim stepenom invaliditeta ima ambiciju da postavi novi svetski rekord čije je aktuelni vlasnik potpuno zdrav sportista iz Japana ( 53 maratona za 53 dana).\n„Drago mi je što sam danas u Užicu, baš na dan kada lokalna organizacija Saveza slepih obeležava Međunarodni dan Belog štapa i drago mi je što sam deo ove manifestacije. Nemam vizuju da ću oboriti Ginisov rekord, jer ovaj dosadašnji rekord koji drži Japanski kolega je vredan pažnje i divljenja i treba ga samo nadograditi. Mislim da ću postaviti novi rekord i da ću opravdati očekivanja svih onih koji su me podržali, kako Rotary Distrikat 2483 svih klubova tako i institucija koje su dale podršku ovom projektu“.\nGoran je današnju deonicu od Ovčar Banje do Užica (42, 194 km) pretrčao za četiri sata i 41 minut. Iz Užica odlazi u Valjevo, potom u Šabac i Loznici završava trku kroz gradove Srbije. Potom će trčati u nekoliko gradova BiH, a 55. maratonska trka trebalo bi da se završavi u Crnoj Gori u Budvi 27. oktobra.\nNikolić je, zajedno sa ljudima iz Saveza slepih pršetao do Gradske kuće. Njima su se u šetnji priključili i učenici užičkih škola, koji su u šetnji učestvovali noseći povez preko očiju, kako bi istakli slogan „Zažmuri da bi me razumeo“.\nTags: 55 maratona kroz SrbijuBiH i Crnu GoruGoran Nikolić maratonac iz KragujevcaMeđunarodni dan Belog štapaorganizacija Saveza slepih Užicetrči 55 danaza Ginisovu knjigu rekorda\nPredlog o neradnoj nedelji u Bajinoj Bašti uskoro pred odbornicima\nNext story Pobeda Slobode na gostovanju (video)\nPrevious story Dečji karneval za Dana grada


Igrač Dota ekipe B8 uhapšen tokom protesta u Belorusiji - Sportklub\nIgrač Dota ekipe B8 uhapšen tokom protesta u Belorusiji\nDota 2 Autor:Vladimir Belopavlović13. avg. 202015:02 > 15:15\nBeloruski Dota 2 igrač Oleg "LastHero" Demidovich koji igra za ekipu B8 čiji je vlasnik Danil "Dendi" Ishutin je uhapšen tokom mirnih protesta u Belorusiji potvrdila je ukrajinska esport organizacija.\nLastHero koga pamtimo iz ekipa kao što su Vega Squadron, Team Unique i Cyber Legacy je 7. juna postao član novog sastava ekipe B8 koji je ponovo izgrađeon oko Dendija. U Belorusiji već danima traju protesti protiv režima predsednika Alexander Lukashenka koji je ponovo trijumfovao na izborima 9. avgusta što je izazvalo velike nemire u državi. U pokušaju da se kontrolišu nemiri najveći internet provajder u Belorusiji je blokiran na tri dana, zbog čega su beloruski esportisti imali ogromnih problema sa takmičenjem u onlajn ligama.\nEkipa B8 u svom sastavu ima dva igrača iz Belorusije, a upravo je saigrač i sunarodnik LastHero-a, Dmitriy „Fismah“ Polishchuk prvi preneo informaciju da je LastHero pritvoren u mestu Žodzina, malom gradu udaljenom 50 kilometara od Minska.


Niže kamatne stope na stambene kredite IRB za sve korisnike /VIDEO/\nKrediti\tKamata\tIRB RS\nDobra vijest za korisnike stambenih kredita IRB-a – sve kamatne stope biće fiksne i prema novim pravilima plasmana, kretaće se od 3,6 do maksimalno 4,2%. Smanjenje kamatnih stopa odnosi se ne samo na buduće kredite, nego na sve koji se u ovom trenutku otplaćuju IRB-u, njih oko 10.000.\nSvi koji su do sada imali kamatnu stopu 6% IRB-ovog stambenog kredita od danas mogu da odahnu, makar malo - ona će biti smanjena za čak 1,8% i to trajno. Smanjenja kamatnih stopa IRB-ovih stampbenih kredita podijeljena su u tri grupe – 1, 2 i beneficiranu, u kojoj se jedino ona najniža stopa, 3,6% neće mijenjati. Porodica Kerleta iz Istočnog Sarajeva već se raduje najavljenom olakšanju za kućni budžet.\n"Prvobitna stopa je bila 5,2%. Značiće nam mnogo", rekao je Vladimir Kerleta.\nZa one koji su do sada imali najvišu kamatnu stopu 6%, iz IRB-a poručuju da bi mjesečna ušteda mogla da bude oko 50 maraka , što godišnje može da iznosi smanjenje za jednu mjesečnu ratu, ako se radi o kreditu od 100.000 maraka podignutom na 20 godina. Preračunavanje kamatnih stopa na nove uslove za sve korsnike stambenih kredita IRB-a trajaće nešto manje od dva mjeseca.\nI krediti za pokretanje proizvodnje biće povoljniji, poručuju iz IRB-a. Maksimalan iznos kamatne stope može biti pet odsto u zavisnosti od kretanja EURIBOR-a, kažu, a svi oni koji koriste sredstva mogu pregovarati sa bankom o visini marže koju banka uzima za sebe.\nVrijeđao sugrađanina i sve snimao, sad je uhapšen\n13.03.2019 Crna hronika\nOjadili “Fejsbuk” kladioničare za 22.300 KM\n16.03.2019 Crna hronika\nSuad iz Tuzle podigao spomenik komšiji Slavku


„Uz podršku asistenata osobe sa oštećenjem vida dobijaju mogućnost za kvalitetniji i ispunjeniji život“\nU okviru projekta „Personalna podrška OSI“ Organizacija slijepih za Bijelo Polje i Mojkovac angažovala je pet asistentkinja koji već skoro dva mjeseca pružaju podršku osobama sa oštećenjem vida.\nCilj ovog projekta, koji sufinansira Zavod za zapošljavanje Crne Gore, kao dio Programa javnih radova, jeste da lica sa oštećenjem vida uz personalnu asistenciju dobiju mogućnost za kvalitetniji, ispunjeniji i produktivniji život, kazao je za Radio Bijelo Polje koordinator Mirsad Dlakić.\nOn je istakao da su osobe sa oštećenjem vida još uvijek prilično nesamostalne u velikom broju oblasti i aktivnosti, a posebno u vremenu epidemije korona virusa.\n„Uzrok te nesamostalnosti je, između ostalog, prezaštićen odnos njihovih srodnika i prijtaelja, koji smatraju da će ima najviše pomoći tako što će određene aktivnosti preuzeti na sebe. Ova konstatacija ponajviše važi kod četiri od pet korisnica personalne asistencije, a kod pete je prisutna djelimična zaštićenost ili, bolje rečeno, pasivan odnos prema prostoru u kome živi i funkcioniše. Ta korisinica, iako relativno poznije životne dobi, bez ostatka vida od rođenja, a zbog očito pogrešnog shvatanja i predsrasuda sredine u kojoj živi, ali i zbog spostvenih predrasuda, nije uspjela da napreduje u samostalnom kretanju, iako posjeduje i dugi bijeli štap, ali ga je rijetko koristila upravo zbog okoline“, pojasnio je Dlakić.\nIpak, smatra da perosnalne asistetntkinje mogu da budu od velike pomoći osobama sa oštećenjem vida, ne samo kod ostvarivanja samostalnijeg kretanja, već i kroz socijalne aktivnosti.\n„Predsjednik Organizacije slijepih, kao i ja kao koordinator ovog projekta, svakodnevno smo u kontaktu, kako sa angažovanim asistentkinjama, tako i sa korisnicma ovih usluga, pratimo njihov odnos, kao i rad, tako da smo jako zadovoljni“, kazao je koordninator Dlakić.\nRealizacija projekta „Personalna podrška OSI“ počela je 15. novembra 2021. godine, a traje do 15. marta 2022.\nViše od 60 sugrađana zatražilo pomoć ljekara u hitnoj službi\nKUD Tekstilac priredio nezaboravan koncert svojim sugrađanima


Italijanska vlada promoviše letnji odmor u toj zemlji - Svet - Dnevni list Danas\nPočetna » Svet » Italijanska vlada promoviše letnji odmor u toj zemlji\nItalijanska vlada promoviše letnji odmor u toj zemlji\nItalijanski ministar zadužen za kulturno nasledje i turizam Dario Frančeskini pozvao je Italijane, ali i strane turiste da odmor ovog leta provedu u Italiji.\n0Piše: Beta/AFP 29. aprila 2020. 14.09\n„Mnogo ulažemo u domaći turizam, jer će to biti letnji odmor u Italiji“, rekao je za rimski dnevnik Mesađero Frančeskini i dodao da vlada takođe radi na povratku stranih turista.\nPrema njegovim rečima, u ovom trenutku se razgovara posebno sa Nemačkom, „zemljom koja ima najviše turista koji dolaze u Italiju“.\n„Ali, o kakvom turizmu govorimo ako, na primer, može samo nekoliko osoba da jede u restoranu ili u piceriji“, upitao je italijanski ministar koji se zalaže da se učini sve što je moguće kako bi se povećao broj stolova na otvorenom.\n„Moramo podržati turistička preduzeća i ponuditi podsticaj porodicama ispod odredjenog praga prihoda, iznos koji mogu da potroše u smeštajnim objektima u našoj zemlji“, dodao je ministar koji nije želeo da precizira mere „sve dok ne postoji zakonska regulativa“.\nOn je dodao da sa odborom za nauku koji savetuje vladu tokom pandemije, razgovara „o bezbednosnim kriterijumima za postepeno ponovno otvaranje svih oblasti koje su u nadležnosti njegovog ministarstva, od kupališta do pozorišta, preko muzeja i bioskopa“.\nItalijanska vlada planira da od 18. maja ponovo otvori muzeje i arheološka nalazišta na isti način kao i prodavnice, uključujući držanje razmaka medju ljudima i obaveznim nošenjem maski.\nItalija, Korona virus, odmor, pandemija, vlada italijeRim\nVlada Italije zatvara škole u „crvenim zonama“\nDačić: Srbija pokazala organizovanost i odgovornost u suzbijanju epidemije\nDirektorka TOS: Tara najtraženija destinacija u 2020.


Pripreme - Strana 4 - FK Mačva Šabac\nDruga pobeda šabake Mačve u prijateljskom susretu\nPrvotimci šabačke Mačve danas su odigrali drugu prijateljsku utakmicu u okviru priprema za nastavak superligaške sezone. U Makedoniji, ekipu Pobede iz Prilepa savladali su rezultatom 3:0 (2:0). Golove za Mačvu postigli su Bojan Matić i Mladen Lazarević (iz penala), dok su treći pogodak Šapčani upisali zahvaljujući autogolu protivnika.Sastav:...\nŠapčani na pripremama u Ohridu\nKadrovi sa treninga u Ohridu.\nŠabačka Mačva startovala sa pripremnim utakmicama\nSuperligaški klubovi se trenutno nalaze u procesu priprema za nastavak prolećnog dela takmičarsku sezone, a fudbaleri Mačve već dve nedelje vredno treniraju u Šapcu. Pred sutrašnji odlazak na pripreme u Makedoniju, šabačka Mačva danas je odigrala prvi prijateljski meč u okviru priprema za nastavak Super lige Srbije. U utakmici sa ekipom FK...\nJesenji prvaci Kolubarsko-mačvanske lige, Omladinska i Kadetska selekcija Fudbalskog kluba "Mačva", otpočeli su pripreme za nastavak prvenstva. Na Gradskom stadionu u Šapcu danas su sa pripremama startovali i Mačvini pioniri, tako da se na jednom mestu okupila, sasvim očigledno nikad brojnija, budućnost šabačkog superligaša, što je najbolji...\nSuper liga Srbije - pripreme za prolećni deo prvenstva\nKadrovi sa treninga prvog tima Fudbalskog kluba "Mačva" Šabac\nNa današnjoj prozivci u prostorijama šabačkog superligaša FK "Mačva", kojom je zvanično startovao pripremni deo za superligaško proleće, pozitivno raspoloženje rukovodstva, stručnog štaba i igrača. Svi sa nestrpljenjem očekuju nastavak prvenstva i nove šanse za osvajanje bodova, kojima će prethoditi veliki rad, zalaganje...\nPripreme za takmičenje u Kolubarsko-mačvanskoj ligi, Omladinska selekcija Fudbalskog kluba "Mačva" otpočela je pre desetak dana i kako ističe trener Dejan Sarić, cilj je da se u najviši rang takmičenja - Omladinsku ligu Srbije, ekipa vrati što pre." Momci vredno treniraju već desetak dana. Pripreme će se obavljati na Gradskom stadionu,...\nGeneralna provera za fudbalere Mačve pred start superligaške sezone, kao I za fudbalere Slobode iz Tuzle pred početak BHT Premijer lige, donela je pobedu domaćina, minimalnim rezultatom 1:0 (1:0), a Šapčanima prvi poraz u dosadašnjim prijateljskim suretima. Strelac jedinog pogotka na utakmici bio je Aleksandar Ignjatović u 38. minutu.Šef Stručnog...\nMačva ponovo ubedljiva u kontrolnoj utakmici, savladan i Proleter\nU okviru priprema za start superligaške sezone, fudbaleri Mačve su danas u prijateljskom susretu sa ekipom FK "Proleter" iz Novog Sada u Staroj Pazovi ostvarili još jednu pobedu rezultatom 2:0 (2:0). Golove za Mačvu postigli su Mladen Lazarević iz penala u 20. minutu utakmice i Miodrag Gemović u 45. minutu.Šef Stručnog štaba FK "Mačva" Dragan...\nMačva pobedila i rumunskog prvoligaša "Gaz Metan"\nU trećoj prijateljskoj utakmici, šabački superligaši, fudbaleri Mačve zabeležili su novu pobedu. Ekipa rumunskog prvoligaša, fudbalskog kluba "Gaz Metan" savladana je rezultatom 1:0 (0:0). Strelac jedinog gola na utakmici bio je Mladen Lazarević sa 11 metara u 65. minutu.Pored postignutog gola Lazarevića, odlične šanse u prvom poluvremenu...


Cvetković očekuje dogovor sa MMF-om : Nadlanu.com\nCvetković očekuje dogovor sa MMF-om\nObjavljeno 5. feb 2012. / 15:02:22\n"Vlada Srbije u davanju budžetskih garancija nije premašila dogovoreni okvir", rekao je Cvetković gostujući na televizija Prva.\nOn je objasnio da je u budžetu za 2012. godinu izdato više programskih garancija od prvobitno dogovorenih, ali zbog toga što je neizvesno koji programi će biti finansirani.\nZvanični razgovori predstavnika vlasti u Srbiji i misije MMF-a počinju sutra, a, kako je najavljeno, glavne teme će biti planirane budžetske garancije i zaduženja države u 2012. godini.\nCvetković je rekao da Vlada Srbije još nema konačno rešenje za nacionalnu avio kompaniju Jat ervejz, ali da čini sve kako bi ona postala profitabilna.\nPosle dva neuspešna pokušaja prodaje Jata staretškom partneru Vlada sada, kako je istakao Cvetković, ne traži strateškog partnera koji se bavi istom delatnošću kao i Jat, već investitora koji će postaviti profesionalni menadžment u tu avio komapaniju.\nSrbija postigla dogovor sa MMF-om!\nKrstić: Pregovori o novom trogodišnjem aražmanu sa MMF\nOn je potvrdio da se vode pregovori sa srpskim privrednicima o ulaganju u aviokompaniju, ali je naglasio da niko od njih neće biti prisiljen da to učini niti će za svoj ulog dobiti bilo kakve povlastice od države.\nPremijer je istakao da se ne pregovara sa "konkretnim ljudima" već o opciji da Srbija zadrži nacionalnu aviokompaniju.\n"Ako ta opcija ne bude uspešna moraćemo da donesemo teško rešenje za Jat", rekao je Cevtković i dodao da preveliki interes javnosti za pregovore sa potencijalnim investitorima može da bude štetan.\nGovoreći o pregovorima sa potencijalnim strateškim investitorima za kupovinu smederevske železare, koju je Vlada Srbije 31. janura otkupila od američkog Ju es stila za jedan dolar, Cvetković je rekao da će u tom postupku država iskoristiti politički uticaj.\nOn je naglasio da preuzimanje železare ne znači promenu ekonomske politike Vlade Srbije, već da je to bilo povoljnije od dva loša rešenja, odnosno da bi najgore za državu, privredu i zaposlene u železari bilo da je ona otišla u stečaj.\nBEOGRAD, 5. februara 2012. (Beta)


Sjeverna Makedonija i zvanično članica NATO – Banjaluka Danas\nVAŠINGTON, 27. MARTA /SRNA/ – Sjeverna Makedonija se zvanično pridružila NATO-u i postala 30. članica Alijanse, nakon što je riješila dugogodišnji spor sa Grčkom u vezi sa nazivom države, saopšteno je iz američkog Stejt departmenta.\nU saopštenju se navodi da je Sjeverna Makedonija završila posljednji formalni korak u procesu pristupanja Sjevernoatlantskom savezu.\n“Pristupanje Sjeverne Makedonije NATO-u danas predstavlja kulminaciju nekoliko godina napora vlasti i naroda te zemlje da se pridruži Sjevernoatlantskom savezu”, naveo je u saopštenju državni sekretar SAD Majkl Pompeo.\nOn je istakao da će članstvo Sjeverne Makedonije u NATO-u pomoći većoj integraciji, demokratskom reformisanju, trgovini bezbjednosti i stabilnosti u regionu, prenosi irska televizija RTE.\nČlanice NATO-a su potpisale protokol o pristupanju Sjeverne Makedonije u februaru prošle godine, nakon čega su parlamenti 29 članica Alijanse ratifikovale taj dokument.\nGeneralni sekretar NATO-a Jens Stoltenberg izjavio je da je Sjeverna Makedonija sada dio “porodice Alijanse”, koju čini 30 država i skoro milijardu ljudi.\nOn je rekao da je “NATO porodica” zasnovana na sigurnosti u to da su članice, bez obzira na to sa kakvim se izazovima suočava Alijansa, jače i bezbjednije zajedno.\nStoltenberg će predsjedavati ceremoniji u glavnom štabu NATO-a u Briselu u ponedjeljak, 30. marta, kada će se zastava Sjeverne Makedonije postaviti pored zvaničnih obilježja drugih zemalja članica Alijanse.\nTags: NATOSjeverna Makedonija


RTCG - Radio Televizija Crne Gore - Nacionalni javni servis :: Društvo :: Predložili izmjenu medijskih zakona\nSINDIKAT POSLANICIMA 23. 01. 2018. 11:56 >> 19:44 0\nPredložili izmjenu medijskih zakona\nSindikat medija Crne Gore (SMCG) dostavio je danas, na Dan novinara Crne Gore, svim poslanicima predloge za izmjene medijskih zakona.\nSindikat je, kako su saopštili, od poslanika zatražio da izmijene zakone o medijima i elektronskim medijima.\nPredsjednica SMCG, Marijana Camović, kazala je na pres konferenciji ispred parlamenta, da crnogorski novinari i novinarke rade u uslovima cenzure i autocezure i da njihovi tekstovi moraju da prate politiku za koju se zalaže medij u kojem su zaposleni.\nOna je dodala da je, uporedo sa tim, njihov ekonomski položaj, prema mišljenju 67 odsto anketiranih novinara u istraživanju SMCG, oslabio i to u odnosu na prošlu godinu te da više od 50 odsto zaposlenih prima manje od 500 eura, odnosno ispod prosjeka na nivou države.\n„Zbog svega toga od poslanika i poslanica smo tražili da izmijene Zakon o medijima kako bi makar djelimično popravili situaciju“, kazala je Camović.\nSMCG je predložio da budući Zakon o medijima sadrži odredbe koje će zaštititi dostojanstvo novinara i garantovati slobodu u radu jer će se na taj način doprinijeti unaprijeđenju profesonalizma medija u ostvarivanju njihove javne funkcije.\nPredloženo je uvođenje prava novinara da odbije nalog urednika pod određenim uslovima i da se bez konsultacija sa autorom teksta njegov sadržaj suštinski ne smije mijenjati. Takođe, predlog je i da osnivači medija preuzmu troškove sudskih postupaka po tužbama zbog objavljenih tekstova, jer sad imamo situacije da medij ostavi novinara da se sam nosi sa sporovima i snosi troškove postupka.\nCamović je saopštila i da je zatraženo od Skupštine da pristupi i izmjenama Zakona o elektronskim medijima jer postojeći ne omogućava stabilno finansiranje lokalnih javnih emitera koji zapošljavaju veliki broj ljudi i jako su značajni za sve građane opština u kojima postoje.\n„SMCG traži da opštine, koje su osnivači lokalnih javnih emitera, utvrde minimalni iznos godišnjeg budžeta za finansiranje tih medija, kako bi se konačno obezbijedila njihova održivost. Ono što se dešavalo krajem prošle godine u Radio televiziji Pljevlja, gdje su koleginice i kolege mjesec i po štrajkovale zbog pet zarada, ne smije da se ponovi“, poručila je Camović\nMarijana Camović Sindikat medija CG


Tri nova kopa u Kolubari za stabilnu proizvodnju 4 Maj 2017 - rtv\nElektroprivreda Srbije će ove godine uložiti oko 250 miliona evra u Rudarski basen Kolubara, a ministar energetike Aleksandar Antić je rekao danas Tanjugu da će biti otvorena tri nova kopa - polje E, G i Radljevo, koji će dugoročno obezbediti stabilnu proizvodnju uglja. Nakon što je premijer Aleksandar Vučić tokom nedavne posete RB Kolubara izjavio da će ulaganje u Kolubaru ove godine biti najveća investicija u Srbiji, Antić danas pojašnjava da je reč o ulaganju i održavanju postojeće opreme od 31 miljardu dinara koji će, uveren je, kapitalno da utiču na budućnost tog rudarskog basena.\nOn je dodao da će od 31 milijarde oko četiri milijarde biti namenjene eksproprijaciji zemljišta.\nKako je rekao, Kolubara mora svake godine da proizvodi više od 28 miliona tona uglja, to jest da obezbedi stabilnu proizvodnju na nivou od 28,5 do 30 miliona tona.\n"Mi ćemo prve rudarske aktivnosti na polju E i polju G imati već tokom 2017. godine, na polju E očekujemo da ćemo već do kraja godine krenuti sa proizvodnjom uglja, u polju G sa otkrivkom, a 2018. postavljamo prvi sistem na polje Radljevo, koji je naznačajniji i najveći", najavio je Antić.\nOn kazao Tanjugu da će se polje Radljevo razvijati u narednim godinama sa idejom da zameni kop Tamanva-Zapadno polje.\nMinistar rudarstva i energetike je podsetio da je Kolubara veoma značajna za EPS pošto se oko 50 odsto struje u Srbiji proizvede od uglja iz Kolubare.\n"Upravo zato poseban akcenat stavljamo na proizovodnju uglja i na investicije u RB Kolubara, dok je u proteklim godinama akcenat bio na termoelektranama, hiodroelektranama i njihovoj modernizaciji. Godinama se nije dovoljno ulagalo u rudarsku proizvodnju i mi smo ove godine planirali da to nadoknadimo i uložimo značajna sredstva u Kolubaru", ponovio je Antić.\nDodao je da će za sve investicije u Kolubari biti obezbeđena sredstva iz tekućeg poslovanja EPS-a, te podsetio da EPS na današnji dan na svom računu ima oko 55 milijardi dinara i da će u investicije i redovno održavanje u Kolubari biti investirana sredstva EPS-a.


Midhad Abdić iz Liskovca treba našu pomoć – jesu li koncerti u ovom vremenu zaista jedini odgovor? | Krajina.BA\nMidhad Abdić iz Liskovca treba našu pomoć – jesu li koncerti u ovom vremenu zaista jedini odgovor?\nSvakim danom smo svjedoci akcija i prikupljanja sredstava za pomoć ljudima širom BiH.\nHumanitarne akcije, koncerti, brojevi telefona, tombole i razni drugi načini su nažalost, jedina opcija mnogima kojima je pomoć potrebna, jer država i sistem koji su morali biti osposobljeni da odgovore na ove pojave, nisu dosad uradili svoj dio posla.\nTužne su jako ove scene kojima svjedočimo svaki dan.\nPosebno je bolno i tužno, kad gledamo da su ljudi prisiljeni na ovaj način se boriti za svoje najbliže, u vremenu pandemije koronavirusa, posebno putem organizacije humanitarnih koncerata.\nJedan takav je najavljen za kraj sedmice i u Cazinu i sigurno da gosti- izvođači koji su se stavili na raspolaganje imaju najbolje namjere i žele pomoći Midhadu Abdiću, da prikupi dovoljno sredstava da može okončati svoje liječenje.\nAli, u vremenu kad je broj zaraženih sve veći i kad se rizikuje da se pandemija širi, moramo voditi računa i čuvati zdravlje svih ljudi.\nZato bi najbolje bilo da svi mi koji želimo pomoći Midhadu direktno uplatimo na brojeve njegovih računa koje ćemo objaviti u ovom tekstu, a također, i svi oni koji baš žele da kupe kartu za humanitarni koncert koji se treba održati u petak, 18. decembra, u restoranu Halka, neka odu, kupe kartu ili dvije, plate i vrate se kućama, a ne ostaju na koncertu i izlažu velikim kontaktima i riziku zaraze i ugrožavanja svojih i života drugih. Proći će i ovo vrijeme sa koronavirusom i biće koncerata i drugih mogućnosti.\nTako će na najbolji način, najodgovornije, postupiti i ispuniti svoj dug pomoći onima kojima je pomoć potrebna, a neće pritom ugrožavati svoje i zdravlje drugih.\nOvo je naš apel i poziv da budemo svi odgovorni da se što prije izborimo sa ovom pošasti pandemije i vratimo u stari, ‘dobri život i redovne aktivnosti’.\nVjerujemo da će naši Cazinjani i Krajišnici i ovaj put pokazati veliko srce, pomoći Midhadu i biti odgovorni u ovom teškom vremenu.\nPrethodni članakKako ojačati imunitet u vrijeme koronavirusa?\nNaredni članakKako je heroj Midhad Hujdur – Hujka odbio ‘ultimatum’ Bože Rajića da ARBiH stavi pod komandu HVO-a


Fudbalsko prvenstvo Mađarske - Blic Sport\nŠOU NA TERENU Valjanje srpskog fudbalera, i trener je morao da ga smiruje /VIDEO/\nUtakmicu poslednjeg kola prvenstva Mađarske između Honveda i Videotona, koja je odlučila šampiona, obeležio je i pogibeljni start nad našim fudbalerom, a i njegova reakcija.\nREŠETAJU "CRNO-BELI" Lazović, Šćepović, Lazović - Honved video zvezde Videotona\nU borbi za čelnu poziciju mađarskog šampionata Videoton je ubedljivo sa 3:0 savladao Honved, dosadašnjeg lidera. Sva tri gola su bila delo bivših napadača Partizana - Danka Lazovića i Marka Šćepovića.\nKoliko košta neplaniran poraz: Đer oduzeo automobile igračima\nČelnici mađarskog fudbalskog kluba Đera odulučili su da svojim igračima oduzmu službene automobile i na taj način ih kazne za neplanirani poraz od Mezokoveda od 3:0.\nBiser: Isključen jer je hteo da otme loptu saigraču kako bi izveo penal /video/\nDavide Lanzafame je fudbalsku karijeru počeo u Juventusu, a posle šest selidbi i dve "trajne" promene kluba trenutno je član Katanije. Poslat u Mađarsku, da se kao 26-godišnjak "kali" na pozajmici, uspeo je ono što se ne uspeva često - isključen je zbog svađe sa saigračem.\nDebrecin novi šampion Mađarske, bez poraza dva kola pre kraja prvenstva\nFudbaleri Debrecina osvojili su titulu prvaka Mađarske, pošto su na svom terenu ubedljivo pobedili Pečuj sa 4:0 i dva kola pre kraja sačuvali osam bodova prednosti nad Videotonom.\nDirektor mađarskog fudbalskog kluba se ubio skokom sa zgrade\nDirektor mađarskog drugoligaša REAC-a ubio se pošto je skočio sa zgrade, saopštio je taj fudbalski klub.\nI u Mađarskoj se nameštaju mečevi, uhapšeni fudbaler i agent\nMađarski fudbaler Gabor H. i fudbalski agent Žolt K. uhapšeni su zbog sumnji da su namestili tri fudbalske utakmice tokom 2009. godine, saopštilo je Vrhovno tužilašvo Mađarske.


Suđenje odloženo zbog posete Putina\n17. 01. 2019. Vera Barišić NUNS\nPočetak suđenja po jednoj od četiri tužbe ministra zaduženog za inovacije i tehnološki razvoj Nenada Popovića protiv Mreže za istraživanje kriminala i korupcije (KRIK) danas je opet odložen jer se Popović nije pojavio u Višem sudu u Beogradu, a njegov izostanak opravdan je obavezama zbog posete predsednika Rusije Vladimira Putina.\n16. 01. 2019. NUNS\nKoalicija novinarskih i medijskih udruženja (NUNS, NDNV, ANEM, Lokal pres i AOM) najoštrije osuđuje postupak uredništva četiri dnevna lista, koji su na naslovnim i unutrašnjim stranama jučerašnjih, a neki i današnjih izdanja objavili eksplicitni pornografski sadržaj, teško povredili pravo na privatnost Jelene Karleuše, i tako nastavili sa praksom beskrupuloznog gaženja profesionalnih standarda.\nNUNS osudio uvredljivu komunikaciju niškog funkcionera sa novinarkom\nNezavisno udruženje novinara Srbije najoštrije osuđuje uvredljive poruke koje je zamenik gradonačelnika Niša Miloš Banđur uputio novinarki Seni Todorović. NUNS poziva gradske vlasti Niša da javno osude nedostojno ponašanje svog funkcionera, protiv njega preduzmu odgovarajuće mere i da to javno saopšte.\n15. 01. 2019. NUNS\nKoalicija novinarskih i medijskih udruženja upozorava javnost da su novinari nekoliko lokalnih medija u Leskovcu, bili diskriminisani i zakinuti za mogućnost postavljanja pitanja zvaničnicima i predsedniku Srbije, tokom njegovog prisustva na svečanom otvaranju fabrike "Aptiv Packard" u tom gradu, u ponedeljak 14. januara 2019. godine.\nOpet odložen početak suđenja Milošu Vasiću\n10. 01. 2019. Vera Barišić NUNS\nSuđenje po tužbi publiciste Ištvana Kaića protiv novinara Miloša Vasića ni danas nije počelo u Višem sudu u Beogradu, jer je postupajući sudija u međuvremenu prešao u drugi sud.\n31. 12. 2018. NUNS\nNezavisno udruženje novinara Srbije (NUNS) i Nezavisno društvo novinara Vojvodine (NDNV) najoštrije protestuju zbog toga što MUP Srbije nije preduzeo adekvatne mere zaštite novinara Milana Jovanovića, koji je sinoć ponovo bio meta napada.\n29. 12. 2018. NUNS\nNezavisno udruženje novinara Srbije (NUNS) i Nezavisno društvo novinara Vojvodine (NDNV) smatraju da privođenje poznatog radijskog voditelja Daška Milinovića predstavlja – demonstraciju političke sile i još jedan dokaz da su policija i tužilaštvo batina u rukama Srpske napredne stranke.\n3 4 5 6 7 8 9 10 11 12 13 Idi na stranu: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138


Naslovna/Društvo/Ćulum: Među migrantima i teroristi iz Sirije i sa drugih ratišta\nRIM – Najveći bezbjednosni izazov za Republiku Srpsku je aktuelna migrantska kriza, jer su među migrantima i bezbjednosno interesantna lica koja se mogu dovesti u vezu sa terorističkim aktivnostima, učešćem na sirijskom i drugim ratištima, rekao je danas u Rimu direktor Policije Srpske Darko Ćulum.\nĆulum je učesnicima “Rimskog foruma”, koji okuplja rukovodioce policija u Italiji i zemljama regiona, poručio da Policija Republike Srpske ima dobru saradnju sa policijama u okruženju, kao i ostalim evropskim zemljama, saopšteno je iz Ministarstva unutrašnjih poslova Srpske.\n“Samo odlučna i otvorena saradnja policijskih agencija i spremnost za pravovremenu razmjenu informacija može doprinijeti preventivnom djelovanju i zaštiti građana i zemalja od eventualnih terorističkih akata i drugih bezbjednosnih prijetnji i ugrožavanja”, rekao je Ćulum.\n“Rimski forum” organizuje Policija Italije.\nBiH Darko Ćulum migranti migrantska kriza Policija Rim saradnja sastanak SRNA\nNapad na ekipu banjalučke Hitne pomoći posted on Thursday, 2. August, 2018.\nCIK u Foči odobrio novo brojanje glasova posted on Tuesday, 9. October, 2018.


Turbulento na tržištu kukuruza - POLJOPRIVREDNIK specijalizovani list za selo\nSporazumi o poslovnoj saradnji\nPokrajinski sekretarijat za kulturu\nOpština Bački Petrovac\nOpština Mali Iđoš\nOpština Sremski Karlovci\nPOLJOPRIVREDNI KALENDAR 2020\nPOLJOPRIVREDNI KALENDAR -prethodna izdanja\nKraft pivare za ponovni razvoj\nŠto pre obezbediti pčelama hranu\nEkološki plug za plitko oranje\nU trci za titulu i šestocilindraš sa servisnim intervalom 1.200 sati\nKrave najradije jedu ujutro i kasno poslepodne\nNaša nova knjiga Poljoprivrednikov poljoprivredni kalendar 2020\nTurbulento na tržištu kukuruza\nDatum kreiranja ponedeljak, 14 septembar 2020 08:24\nSedmica za nama na Produktnoj berzi u Novom Sadu okarakterisana je kao turbulenta, a razlog za to jesu oscilacije cena na tržištu kukuruza. Cene ove žitarice su značajno oscilirale, a najveće interesovanje je bilo za terminsku kupoprodaju. Na Berzi je ostvaren ukupan promet robe 3.245 tona finansijske vrednosti 61.614.500 dinara.\nKukuruz je takođe zabeležio apsolutni primat u trgovanju sa ukupnom prometovanom količinom od 2.625 tona. Ugovori za kukuruz novog roda za SPOT trgovanje su realizovani od 15,10 do 15,50 din/kg što predstavlja pad cene za 8,46 odsto u odnosu na nedelju ranije. Na paritetu CPT luka, za promptnu isporuku realizovan je jedan ugovor u količini od 1.000 tona po ceni od 15,87 din/kg.\nTerminski ugovori na paritetu FCA sa isporukom robe tokom oktobra su realizovani po ceni od 15,00 din/kg dok je ugovor CPT luka sa isporukom od 01.10. do 15.11.2020. godine zaključen po ceni od 15,99 din/kg.\nPšenica je imala minimalna odstupanja po pitanju cena u odnosu na prethodni upoređujući podatak. Berzanski ugovori na paritetu FCA su se kretali u cenovnom rasponu od 17,80 do 18,00 din/kg, dok je ugovor na paritetu CPT Severna Bačka zaključen po ceni od 18,30 din/kg.\nŽetva soje je počela, a prema informacijama sa terena očekuju se manji prinosi od očekivanih. Na tržištu je veća tražnja u odnosu na ponudu, što je dovelo do zaključivanja samo jednog ugovora po ceni od 40,00 din/kg.\nTrgovina suncokretom je realizovana po jedinstvenoj ceni od 36,50 din/kg što predstavlja rast cene ove uljarice za 2,82 odsto. Svi pokušaji da se sledeći ugovori zaključe na višem cenovnom nivou su ostali bez odgovora ponude.\nPokrajinski sekretarijat za poljoprivredu, vodoprivredu i šumarstvo\nPokrajinski fond za razvoj poljoprivrede\nPokrajinski sekretarijat za regionalni razvoj, međuregionalnu saradnju i lokalnu samoupravu\nFond za pružanje pomoći izbeglim, prognanim i raseljenim licima\n© 2013 "DNEVNIK-POLJOPRIVREDNIK" AD NOVI SAD\nNovi Sad, Bulevar oslobođenja 81, tel: +381 21 / 528-829, 524-534


Ovo je velika šansa za naše voćare - Domaćinska kuća\nKuća » Voćarstvo » Ovo je velika šansa za naše voćare\nSrpska šljiva ima veliki potencijal i može biti konkurentna na tržištu Bliskog istoka, a neke od prednosti su bescarinski uvoz, simbolični PDV od pet odsto, kao i mogućnost direktnog kontakta proizvođača sa distributerima. To je na onlajn manifestaciji “Dani šljive“ u Blacu rekao šef Kancelarije Privredne komore Srbije u Dubaiju Marko Selaković i dodao da je Srbija među globalnim liderima u proizvodnji šljive.“Vodeći regioni su Mačvanski, Kolubarski i Šumadijski okrug. U 2019. godini proizvedeno je 558.930 tona ljive“, rekao je Selaković i dodao da se 75 odsto šljive u Srbiji, u kojoj dominiraju stare autohtone sorte, koristi za rakiju.\nKao prednosti izvoza šljive na tržište Bliskog istoka Selaković ističe bescarinski uvoz, simbolični PDV od pet odsto i mogućnost direktnog kontakta proizvođača sa distributerima koji umnogome olakšava proces trgovine.Selaković je ukazao da domaći izvoznici moraju da obrate posebnu pažnju na GČ standard koji važi u svim zemljama Golfa. Za tržište Bliskog istoka on predlaže uzgoj sorti kao što je recimo “aženka“ koja je vrlo popularna na tom tržištu.Za saradnju sa Bliskim istokom navodi kao preduslove visok kvalitet proizvoda, dobro pakovanje, preciznost u dogovorima o količini i poštovanje rokova.\nPošto govorimo o premijum tržištu, proizvod mora da bude izuzetnog kvaliteta, izgleda, dizajna“, ukazao je Selaković.\nPrevPrethodnaVreme je da ovo uradite u voćarstvu\nSledećaOva voćka je hrana i lekNext\nZa razliku od žitarica, koje su ove godine dale odlične prinose, rod voća je, prema


ZLOČINI VERMAHTA - Glas Podrinja\nIzložba „Zločini Vermahta u Srbiji za vreme Drugog svetskog rata“, otvorena je proteklog četvrtka u Narodnom muzeju u Šapcu. Prvi put je postavljena 28. januara, povodom Međunarodnog dana sećanja na žrtve Holokausta, u Domu vojske Srbije. Posle Beograda, nekoliko hiljada ljudi ju je posetilo u Pančevu, Kragujevcu, Trsteniku, Nišu, Loznici, Kruševcu i Kraljevu. Ovo je njeno deveto prezentovanje javnosti.\n- Činjenica je da su se dogodili zločini Vermahta, međutim, u delu međunarodne javnosti, posebno kod poraženih snaga, širila se pogrešna predstava da nemačka regularna vojska nije činila zločine. Dokumenta i fotografije na ovoj izložbi jasno svedoče da je reč o organizovanom zločinu koji je osmišljen još u vreme ideje o nacionalsocijalizmu i rasne teorije u Nemačkoj. Izložba nije antinemačka, ali je antifašistička. Nemci su želeli da se osvete Srbima za strahovit poraz koji su pretrpeli u Prvom svetskom ratu, međutim, neprijatno su se iznenadili i u Drugom ratu, koji je, na žalost, a zahvaljujući njima, bio jedan od najbrutalnijih sukoba u ljudskoj civilizaciji, rekao je Miroljub Filipović, autor izložbe.\nMeđu potresnim svedočanstvima o genocidu nad Srbima, Jevrejima i Romima, nalaze se i dva dokumenta, koja je autor apostrofirao. Jedan je originalni film koji je snimljen u aprilu 1941. godine u Pančevu, kada su nemačke okupacione vlasti obesile osamnaest, a potom streljale još osamnaest Pančevaca zbg navodne osvete, jer je neko prethodnog dana ubio dvojicu Nemaca. Kasnije se, međutim, ispostavilo da su se oni, pijani potukli u kafani, a zatim ubili jedan drugog. Tu je i dokument iz juna 1945. godine, kojim se dokazuje tehnička ispravnost specijalnih vozila, a odnosi se na dušegupke kamione - ubice. To je bio kamion tip „zaurer“ od pet tona, koji je mogao da primi 50 ljudi. Žrtve su prevožene do Jajinaca, gde su već bile iskopane rake. Pomoću ovih kamiona-ubica, od početka aprila do kraja maja 1942. godine, ugušeno je oko 8.000 Jevreja i 632 partizana u Beogradu.\nPokrovitelj izložbe je Ministarstvo za rad, zapošljavanje i boračka i socijalna pitanja.


PERVERZIJE I BAHANALIJE U ŠILEROVOJ: Političari se baškarili u koži od ponija! EVO ŠTA SE DEŠAVALO IZA KAPIJA ČUVENE KUĆE | Vestinet.rs\nPočetna U FOKUSU\tPERVERZIJE I BAHANALIJE U ŠILEROVOJ: Političari se baškarili u koži od ponija! EVO ŠTA SE DEŠAVALO IZA KAPIJA ČUVENE KUĆE\nVila u Šilerovoj, sedište zloglasnog „zemunskog klana“, srušena je, kako je za Kurir rekao nekadašnji šef UKP Mile Novaković, kako bi se uništili DNK tragovi političara i biznismena koji su tu dolazili, ali je manje poznato da su svi posetioci u ovom zdanju uživali u neviđenom luksuzu koji i danas zvuči nestvarno.\nPored ogromnog bazena bila je i kompletno opremljena kuhinja, kao i ljuljaške za decu – opisuje sagovornik Kurira.\nDušan Spasojević ŠiptarvestiZemunski klan\nVUČIĆ ŠOKIRAO SVE U DAVOSU: Ako vi kažete ‘Srbija mora da prizna Kosovo i to je to’, onda, ‘hvala, doviđenja!'“


BERLIN, Sud u Njemačkoj izrekao je američkoj kompaniji Fejsbuk novčanu kaznu u iznosu od 100.000 evra zbog odbijanja da izvrši nalog i da na adekvatan način obavijesti korisnike o tome kako koristi njihovo intelektualno vlasništvo, saopšteno je danas iz njemačke Organizacije za zaštitu potrošača.\nRegionalni sud u Berlinu donio je odluku da Fejsbuk nije na adekvatan način promijenio tekst klauzule o intelektualnom vlasništvu u navodima o uslovima upotrebe društvene mreže i nakon žalbe koju je uputila VZBV.\n– Fejsbuk neprestano pokušava da izbjegne potrošačke zakone u Njemačkoj i Evropi. Kompanije moraju sprovoditi sudske odluke, a ne da ih jednostavno ignorišu – kaže direktor VZBV Klaus Miler.\nIz suda u Berlinu potvrđeno je da je izrečena presuda. Srna


Podrška poslodavcima i nezaposlenima | TV KANAL 9 NOVI SAD\nNaslovna EMISIJE Podrška poslodavcima i nezaposlenima\nVIDEO K9: Nacionalna služba za zapošljavanje raspisala je 13 konskursa putem kojih će kroz finansijsku podršku poslodavcima i nezaposlenim licima biti uključeno više od 18.000 nezaposlenih. Većina tih poziva će biti otvorena do 30. novembra.\nNacionalna služba za zapošljavanje raspisala je 13 javnih poziva, putem kojih će kroz direktnu finansijsku podršku poslodavcima i nezaposlenima biti uključeno više od 18.000 nezaposlenih lica. Za ove namene opredeljeno je 5 milijardi i 750 miliona dinara, od čega je 550 miliona za oko 2.000 osoba sa invaliditetom.\nU beogradu je danas potpisan sporazum o učinku Nacionalne službe za zapošljavanje za 2021. godinu i tom prilikom je ministarka za rad istakla da je će novac i mere koje će njime biti finansirane, pomoći će da se poboljšaju okolnosti za dolaženje do posla.\nVećina javnih poziva, odnosno konkursa biće otvorena do 30. novembra, dok je rok za podnošenje zahteva za mere namenjene osobama sa invaliditetom 31. decembar. Javni poziv za dodelu subvencija za samozapošljavanje biće otvoren do 17. maja, a rok za podnošenje zahteva potencijalnih izvođača javnih radova ističe 10. maja ove godin\nPrethodni tekstOdbornici zasedaju u ponedeljak\nSledeći tekstPosadi svoj hlad


Velika koronarna rupa na Suncu – SVEMIR\nOn 26. June 2013. 26. June 2013. By Predrag AgatonovićIn Astronomska dešavanja i najave, Slike Svemira, U Sunčevom sistemu...\nKoronarna rupa predstavlja mesto na Suncu gde je korona tamnija i ima i do 10 puta manju gustinu od prosečne gustine Sunca. Kada\nje Sunce u fazi solarnog minimuma ove oblasti se nalaze blizu polova, a kada je u pitanju solarni maksimum ove rupe se mogu naći na bilo kom delu Sunca. Sunca je sada u fazi solarnom maksimuma čiji se vrhunac očekuje krajem ove i početkom sledeće godine.\nMeđutim, ovu pojavu ne možemo posmatrati običnim teleskopima jer nije vidljiva u optičkom delu elektromagnetnog spektra. Za fotografisanje koronarnih rupa koriste se instrumenti pomoću kojih možemo videti zračenje u rendgentskom (X zraci) delu elektromagnetnog spektra.\nU ovim oblastima postoji manje materijala iz razloga što on može slobodnije da otiče u Svemir zbog poremećaja u magnetnom polju Zemlje, kada linije magnetnog polja prostiru dalje od površine Sunca i koje omogućavaju da materijal odlazi od Sunca velikom brzinom. Sunčev vetar iz koronarnih rupa dostiže brzinu i do 800 km/s, što je brže od standardnog Sunčevog vetra.\nKoronarne rupe se javljaju u proseku nekoliko puta u jednoj deceniji, a otkrivene su 70-ih godina prošlog veka.\nTrenutno se na Suncu nalazi velika koronarna rupa iz koje se Solarni vetar kreće prema Zemlji, a do koje bi trebao da stigne u narednih 48-72h.\nOvaj udar Solarnog vetra će biti umeren i neće izazvati većih problema, a očekuje se naravno i polarna svetlost na većim geografskim širinama.\nSliku je napravila Letelica SDO 26.06.2013. godine:\nKoronarna rupa – foto: NASA/SDO


Vučić: Srbija vakcinacijom postiže gol protiv korone\nPredsednik Srbije Aleksandar Vučić poručio je danas građanima u Zvečkoj da treba da se vakcinišu, jer tako štite i sebe i druge. Vučić je u autobusu za vakcinaciju razgovarao sa bakom Veslinkom Tadić iz sela Vukićevica kod Obrenovca i zapitao je koju vakcinu prima. Ona je rekla da će primiti kinesku, a Vučić je rekao da ne brine, pošto je ništa neće boleti, kao i da to govori iz svog ličnog iskustva. „I ja sam primio kinesku i nije me ništa bolelo, nećete ni da osetite. Zaštitićete sebe i biće sigurniji svi oko vas, a članovi vaše porodice će se manje plašiti da vas ne zaraze. Zato je važno da se vakcinišete”, poručio je Vučić. Hvala Veselinka, pomogli ste i sebi na nama, dodao je Vučić nakon čega je ona primila vakcinu pred predstavnicima medija, prenosi Tanjug.\n07.05.2021 u 08:06\nPredsednik Srbije Aleksandar Vučić obići će danas mobilne punktove za vakcinaciju protiv korona virusa u opštinama Obrenovac i Ub. Kako je najavljeno iz Predsedništva Srbije, Vučić će obići punktove u selima Zvečka i Vrelo. On je juče najavio da će sa premijerkom Anom Brnabić ići „po selima” kako bi pozvao stanovništvo na vakcinaciju protiv korona virusa, prenosi Beta. U Srbiji je po poslednjim podacima, upotrebljeno 3.661.516 doza vakcine protiv korona virusa. Revakcinisano je 1.604.760 građana.\n24.12.2020 u 13:02\nUhapšena žena osumnjičena da je unuku bacila u kontejner\nB. P. (51) iz Obrenovca uhapšena je zbog sumnje da je nakon porođaja svoje 23-godišnje ćerke novorođenče bacila u kontejner. Beba je pronađena živa i zbrinuta je na Odeljenju neonatologije Kliničkog centra Srbije. Uhapšena žena se sumnjiči za krivično delo teško ubistvo u pokušaju i određeno joj je zadržavanje do 48 sati u kom roku će biti privedena Višem javnom tužilaštvu u Beogradu, saopšteno je iz MUP-a. Hitna pomoć Obrenovac sinoć je u GAK u Višegradskoj najpre dovezla njenu ćerku koja je lekarima rekla da se porodila u stanu u Obrenovcu i da je njena majka bacila bebu u kontejner ispred zgrade, javlja Tanjug. Odmah je poslata policijska patrola na lice mesta i u kontejneru je pronađeno živo žensko novorođenče.\n23.12.2020 u 21:50\nBeba koja je u Obrenovcu bačena u kontejner dovezena na GAK\nHitna pomoć Obrenovac dovezla je u GAK u Višegradskoj bebu koja je prethodno bačena u kontejner, rečeno je Tanjugu u toj službi. Kako je rečeno, beba je u dobrom stanju. Beogradski mediji javili su prethodno da je Hitna pomoć na GAK dovezla devojku (23) koja je lekarima rekla da se porodila u stanu u Obrenovcu i da je njena majka bacila bebu u kontejner ispred zgrade. Odmah je poslata policijska patrola na lice mesta i u kontejneru je pronađeno živo žensko novorođenče, naveo je Pink, prenosi Tanjug.


Petak , 2020-10-16 | 14:09:57\nPredsednik Nevladine organizacije Forum za regionalnu i lokalnu saradnju (Flores) Sedat Vrcić iz Sjenice ocenio je danas da je zbunjujuća situacija sa sednica lokalnog parlamenta ove opštine nastala jer pojedini političari nisu zvali Beograd da se konsultuju.\nNa sednici Skupštine opštine Sjenica, pre nedelju dana, većina okupljena oko Sandžačke demokratske partije (SDP) i Stranke demokratske akcije (SDA) Sandžaka formirala je novu vlast u toj opštini, da bi već ove srede prethodna/sadašnja većina okupljena oko Stranke pravde i pomirenja (SPP) nastavila sa radom gde je stala pre sedam dana.\nVrcić je radiju Sto plus rekao da iz SDP i SDA nisu zvali "onoga koji se pita za sve" da li smeju da formiraju novu većinu.\n"Problem je bio u tome što su lokalni odbornici i partije postupile kao da imaju stvarni mandat da formiraju vlast, bez dozvole onoga iz Beograda. Nakon toga im je očito poručeno da sede i slušaju komandu", rekao je Vrcić.\n"Biće zanimljivo, jer će među njima, sva su predviđanja, rasti intezitet konflikta", rekao je Vrcić.


Početna / Vesti / Crveni krst Zaječar otvara Volonterski centar i Klub starih\nTimočka 09/12/2019 | 14:11\tVesti, Društvo, Zaječar, Zdravlje\nCrveni Krst Zaječar u Novoj 2020. godini najviše pažnje posvećuje mladim volonterima koji su najbolji deo njihove humanitarne organizacije. S tim u vezi u prostorijama Crvenog krsta Zaječar u Krfskoj ulici biće otvoren Volonterski kamp, kao i Klub starih za koje su osmišljene različite aktivnosti.\n„Volonteri se nesebično odazivaju svakom pozivu i učešćem u akcijama šire ideju humanosti među ljudima. Budući da je Crveni krst Zaječar i njihova kuća, od januara naredne godine, u prostoru u Krfskoj ulici, biće otvoren Volonterski centar, gde će nove generacije moći da se okupljaju, organizuju akcije i druže se. Istovremeno, u istom prostoru, počeće sa radom i Klub starih za koje je Crveni krst osmislio razne aktivnosti”, ističe Vladan Marković, sekretar Crvenog Krsta Zaječar.\nOtvaranje volonterskog centra zakazano je za utorak, 10. decembar nakon čega će početi dvodnevna obuka za 20-ak volontera iz Zaječara, Boljevca i Majdanpeka na realizaciji programa Crvenog krsta Srbije pod nazivom „Promocija humanih vrednosti”.\nOtvaranju će prisustvovati direktori osnovnih zaječarskih škola „Ljuba Nešić” i „Desanka Maksimović” kada će kao partneri na programu svečano potpisati sporazum o saradnji sa Crvenim krstom Zaječar.\nTakođe prisustvovaće i predstavnici Megatrend univerziteta koji su svojim donatorstvom pomogli u opremanju prostora.\nPrethodna Od subote prijem građana Zaječara\nSledeća Tradicionalni 29. Novogodišnji turnir u malom fudbalu u Zaječaru počinje 14. decembra


Vesti Autor:FoNet11. maj. 202216:5418 komentara\nAmbasador Švajcarske u Srbiji Urs Šmid najavio je novi četvorogodišnji program saradnje sa Srbijom, vredan oko 90 miliona evra, dok je ministarka privrede Anđelka Atanasković istakla da je Švajcarska jedna od pet država koje su među najvećim neto ulagačima u Srbiju.\nŠmid je, na ceremoniji kojom je označen početak novog programa saradnje sa Srbijom, naglasio da je njegova zemlja od 2010. do 2021. godine u Srbiju uložila 1,7 milijardi evra, čime je zauzela drugo mesto među investitorima posle Holadnije, a pre Kine.\nU kompanijama sa švajcarskim vlasništvom zaposleno je oko 12.000 radnika, rekao je on i dodao da je prošle godine bilateralna razmena dostigla oko 800 miliona evra.\nŠmid je naglasio da je Srbija poklonila poverenje njegovoj zemlji da je predstavlja u Svetskoj banci i Međunarodnom monetarenom fondu, dok velika srpska dijaspora daje poseban doprinos jačanju odnosa dve države.\nOno što je počelo kao humanitarna pomoć 1991. godine sa Srbijom, razvilo se u sveobuhvatni program saradnje, naglasio je Šmid i istakao da su odnosi dve države dinamični i predstavljaju solidnu osnovu za razvoj zajedničkih ciljeva, koji se ogledaju u vladavini prava i demokratskoj praksi.\nAtanasković je navela da je Švajcarska među prvih pet neto ulagača u Srbiju i iznela podatak da je u prva dva meseca ove godine izvoz u tu zemlju iznosio 28,9 miliona evra, što je rast od 18,9 odsto.\nUvoz iz Švajcraske iznosio je 86,6 miliona evra, dodala je ona i najavila da će u petak Ministarstvo privrede potpisati nosi sporazum o saradnji sa Švajcarskom.\nVlada Srbije, uz saradnju sa predsednikom Aleksandrom Vučićem, očuvala je i osnažila našu privredu tokom i posle pandemije, ocenila je Atanasković i navela da je Švajcarska u tom periodu uputila značajnu podršku Srbiji.\nŠef razvojne saradnje Ambasade Švajcarske Rihard Koli predstavio je neke od najvažnijih segmenata novog programa saradnje 2022-2025, koji je vredan 100 miliona švajcarskih franaka.\nKoli je rekao da će se program baviti pitanjima socijalne inkluzije na lokalu, kako bi se pomoglo ispunjenje Agende 2030, potom ekonomskim razvojem i zapošljavanjem, odnosno nastavkom programa dualnog obrazovanja i obuka, obnovljivim izvorima energije i energetskom efikasnošću.


Nadzor i kontrola ugovora između Kine i Srbije - BFPE Srpski\nSve veća prisutnost kineskih kompanija na teritoriji Srbije, preuzimanje strateški važnih preduzeća i potpisivanje ugovora između Kine, kineskih predstavnika i Srbije dovodi do pitanja na koji način će se osigurati ispunjavanje ugovornih obaveza sa obe strane. Takođe, potrebno je postaviti pitanje koje su posledice, pozitivne ili negativne, koje će potpisani ugovori i sporazumi doneti.\nU septembru 2018 godine, delegacija Republike Srbije, predvođena predsednikom Aleksandrom Vučićem boravila je u službenoj poseti Pekingu. Tom prilikom, između ostalog, potpisani su okvirni sporazumi o izgradnji fabrike za proizvodnju automobilskih guma u Zrenjaninu sa kineskom kompanijom Šandong Linglong, sporazum o preuzimanju 63% RTB Bor od strane kineske kompanije Zijin Mining vredan 1,46 milijarde dolara i nekoliko infrastrukturnih sporazuma, uključujući sporazum o izgradnji industrijskog parka sa kompanijom CBRC. Ovom posetom je dodatno učvršćeno ,,čelično prijateljstvo’’, kako funkcioneri Srbije i Kine nazivaju trenutni odnost ove dve države. Nastavljen je trend dobre saradnje koja obezbeđuje potrebnu finansijsku podršku i kapital Srbiji sa jedne strane, a sve bolju i aktivniju poziciju Kine u Srbiji, Zapadnom Balkanu i na granici Evropske Unije.\nPotpisani ugovori i sporazumi, kako oni u septembru, tako i oni raniji, obezbeđuju prisutnost Kine u strateški važnim granama privrede, industrije, ekonomije u celosti. Važnost ugovora i sporazuma podrazumeva da je u interesu Srbije da oni budu sprovedeni i da posledice po Srbiju budu pozitivne.\nMali broj ugovora između Srbije i Kine (ili kineskih kompanija) je dostupan javnosti. Ovo nije karakteristika samo za ugovore potpisane sa Kinom. Javnost u Srbiji se susretala sa netransparentnošću potpisanih međunarodnih ugovora i u prošlosti (,,Beograd na vodi’’, Air Serbia, Aerodrom Nikola Tesla). Oznake službene i poslovne tajne najčešće onemogućavaju da steknu uvid u potpisane ugovore do određenog trenutka njegove implementacije, a čak i nakon objavljivanja, nije retkost da ugovori budu objavljeni delimično ili redukovani.\nDodatno, zakonodavni okvir podrazumeva da se svaki međunarodni ugovor mora ratifikovati u Narodnoj skupštini Republike Srbije. To međutim ne osigurava da će proći celokupnu zakonski predviđenu procedure. Deo ugovora koji je prošao kroz proces ratifikacije, ratifikovan je po hitnom postupku. Hitan postupak podrazumeva smanjenje mogućnosti javne rasprave i detaljnijeg razgovora o samom ugovoru. Inače, mala je mogućnost da ugovor ne bude ratifikovan pre svega jer parlamentarnu većinu čine predstavnici stranaka koji i učestvuju u pregovorima o ugovoru pre njegovog potpisivanja.\nSrbija kao država kandidat za članstvo u Evropskoj uniji Srbija teži da usaglasi svoje zakonodavstvo i vodi spoljnotrgovinske i spoljne politike u saglasju sa politikama EU. EU kroz godišnje izveštaje Evropske komisije o napretku ocenjuje stanje i put ka punopravnom članstvu Srbije. U izveštaju koji je objavljen u maju 2018. i obuhvata period od oktobra 2016. do aprila 2018. u delu koji se tiče politika konkurencije, navodi se da je Komisija za zaštitu konkurencije, nadležna institucija za osiguravanje fer konkurencije na tržištu i sektoru. Važnost ove Komisije je pokazana kroz potrebu odobravanja preuzimanja RTB Bor od strane Zijin Mining kompanije, nakon dobijanja prava za preuzimanje na tenderu. Za razliku od pojedinih zemalja članica EU, Srbija ne poseduje konkretne screening mehanizme koji bi proveravali da li strane direktne investicije na bilo koji način ugrožavaju bezbednost ili poredak države. Ipak, u izjavama čelnika države, navedeno je da se svi ugovori koji se potpisuju sa Kinom na neki način proveravaju sa institucijama EU. Takođe, pravilnici EU utiču na sporazume između Srbije i Kine kada postoji treća država koja je deo sporazuma, poput sporazuma o izgradnji železnice između Beograda i Budimpešte. Pitanja koja je EU postavila oko načina dolaženja do sporazuma sa mađarske strane usporila su sprovođenje istog i izgradnju pruge. Zaključak je da Srbija, iako i dalje samo zemlja kandidat u određenoj meri obraća pažnju na normativne okvire EU kada se govori o ugovorima i sporazumima sa Kinom.\nZa samo sprovođenje ugovora i ulogu nadzornog organa, prema normativnim aktima Republike Srbije zaduženi su ,,nadležni organi državne uprave u sektoru koji je obuhvaćen međunarodnim ugovorom’’. Same odredbe ugovora određuju dalje načine nadzora i kontrole sprovođenja. Odredbe mogu biti diskutabilne, kao u slučaju sporazuma o kreditu za izgradnju novog bloka termoelektrane Kostolac B u kome se u slučaju potrebe za arbitražom navodi da je nadležan sud u Kini i da će se eventualni sporovi voditi po kineskim zakonskim okvirima, što nije bila praksa prilikom potpisivanja ugovora sa drugim partnerima koji su dolazili iz EU.\nPotpisani ugovori i sporazumi osiguravaju boravak Kine u Srbiji i na Zapadnom Balkanu na duži rok u predstojećem periodu. Kontrola i nadzor nad sprovođenjem projekata i ugovora je definisana normativnim okvirima države, zatim potrebom usklađivanja delovanja sa normativnim okvirom Evropske unije i težnjom Srbije da postane država članica, ali na kraju i ugovornim odredbama dve strane. Način na koji će kontrola i nadzor biti sprovedena, često zavisi i od političkih odluka. Činjenica da su Kina i kineske kompanije sve prisutnije u strateški bitnim sektorima važnost kontrole i nadzora podiže na viši nivo. Zaključak je da i u ovom segmenu Kina ima visok nivo podrške i saradnje sa predstavnicima vlasti Republike Srbije i da će ostati tako u narednom periodu.\nFotogtafija preuzeta sa:\nTakođe tagovano kompanije


Mnogo laži kako bi se sakrila pobeda građana u odbrani Košutnjaka - MediaSfera\nInicijativa Ne davimo Beograd je zgrožena bestidnim medijskim spinom Kurira i Srpske napredne stranke koji su, nakon odlučne reakcije javnosti da se zaštiti Košutnjak, pokušali sebi da pripišu zasluge za stopiranje gradnje u ovoj urbanoj šumi. Iako na sve strane možemo čuti da se vlast pere od investitora i obećava da neće biti seče, sa druge strane aktivnosti na donošenju plana kojim se omogućava gradnja na području Košutnjaka se nastavljaju.\nBez obzira što smo uspeli da dobijemo prvu bitku i naterali ih da ustuknu, borba nije gotova dok se urbanistički plan i formalno ne odbaci. Ljudima iz gradske vlasti koji su u prošlosti lagali javnost nebrojeno puta, ne verujemo ni jednu reč. Medijske objave u kojima obećavaju da seče neće biti, proglašavaju sebe zaštitnicima prirode, a sa druge strane nastavljaju sa planiranim aktivnostima na donošenju plana, smatramo manipulacijom i pokušajem obmane građana.\nSvedoci smo brojnih malverzacija kojom sapliću odbranu Košutnjaka, na čelu sa provladinim glasilom Kurirom. Prvo su pokušali da umanje značaj seče skoro 30 hektara šume, a zatim da javnost obmanu kako se seča uopšte ne odnosi na Košutnjak, nego na nekakve lokacije odmah pored. Kako ne bi dozvolili da njihov poraz bude vidljiv, kriminalna vlast i njihova propagandna mašina Kurir, pokušavaju da prikažu sebe i kao zaštitnika šume. Kriminalna vlast je prema pisanju ovog tabloida uspela da zaštiti Košutnjak od samih sebe!\nPodsećamo da je peticiju za odbranu Košutnjaka potpisalo 76 hiljada građana onlajn i još nekoliko hiljada na štandovima koje je Ne davimo Beograd organizovao širom grada. Podrška poznatih sugrađana i sugrađanki stiže svakodnevno, pa su tako u odbranu Košutnjaka stali: Dragoljub Bakić, Gorica Popović, Žika Milenković, Sajsi MC, Filip Vukša, Radmila Tomović, Rambo Amadeus, Minja Bogavac, Dušan Čavić, Marčelo, Rodoljub Šabić, Bvana, Dobrosav Bob Živković, Vojkan Arsić, Mjehur, Dragan Todorović Todor, Vladimir Đurđević, Skreč majstor Ljuban… Inicijativa Ne davimo Beograd neće stati dok god se Plan detaljne regulacije za područje Avala filma i formalno ne odbaci i gradnja, odnosno seča šume ne zaustave. Poručujemo i Kuriru i Srpskoj naprednoj stranci i investitoru da se ne igraju i da ostave Košutnjak na miru.\nInicijativa za odbranu Košutnjaka i Ne davimo Beograd neće odustati od toga da ova gradska šuma pripada svim građanima i građankama Beograda i sprečiće da Košutnjak završi kao plen kriminalaca na vlasti.\nTagovigradnja Košutnjak Ne davimo Beograd seča drveća\nŠta su Vučić i Hoti potpisali – tekst sporazuma


Izvor: Glas javnosti, Beta, 21.Apr.2010, 07:11\nPROKUPLJE - Prokuplje je prošle godine u okviru akcije "Očistimo Srbiju" uklonilo polovinu od 48 divljih deponija u toj opštini, rekao je juče direktor lokalne Službe za ekologiju Miroljub Krasić. Krasić je rekao da će preostale divlje deponije, koje predstavljaju izvor zaraze, biti uklonjene ove godine. Akciju "Očistimo Srbiju" pokrenulo je Ministarstvo za životnu sredinu i prostorno planiranje, a Prokuplje je za uklanjanje >> Pročitaj celu vest na sajtu Glas javnosti << deponija dobilo 2,5 miliona dinara.\n- Našoj opštini dodeljeno je i 20 metalnih kontejnera za smeće i deset žičanih za prikupljanje plastike, koje je ova služba odmah prosledila gradskoj "Čistoći", kao i 10 stubnih kanti za smeće koje ćemo podeliti građanima na određenim lokacijama - rekao je Krasić.\nNova reciklažna ostrva u Kragujevcu\nIzvor: Kragujevac.rs, 21.Apr.2010\nU okviru prošlogodišnje akcije “Očistimo Srbiju“, Kragujevac je od Ministarstva za životnu sredinu i prostorno planiranje Republike Srbije dobio 30 kontejnera za komunalni otpad, 20 za papir i 20 za odlaganje pet ambalaže i limenki..\n21.Apr.2010: Glas javnosti\nDan pre: 20.Apr.2010\nDan posle: 22.Apr.2010


Pet državljana Britanije zaraženo je virusom korona u Francuskoj, nakon što su došli u dodir sa osobom koja je boravila u Singapuru, rekla je ministar zdravlja Francuske Anjes Buzon.\nBuzonova je navela da je među zaraženima i jedno dete, ali da oni nisu u teškom stanju. Prema njenim rečima, ova lica su zaražena preko jedne osobe.\n-Za taj prvobitni slučaj zaraze saznali smo sinoć. Radi se o državljaninu Britanije koji se vratio iz Singapura gde je boravio između 20. i 23. januara, a u Francusku je stigao 24. januara na četiri dana - rekla je Buzonova.\nBuzonova je dodala da su se najnoviji slučajevi zaraze pojavili u planinskom regionu Savoj, na istoku Francuske. Ukupan broj zaraženih ovim virusom u Francuskoj sada je povećan na 11.


Izveštaj: Drugo kolo Prvenstva Srbije – Ragbi Savez Srbije\nU drugom kolu smo imali prilike da vidimo izuzetno raspoloženu i efikaznu Zvezdu, granitnu odbranu Rada, borbenu Vojvodinu i motivisani Partizan. Iako u oslabljenom sastavu Vojvodina je pružila dobar otpor favorizovanoj ekipi BRK Crvene zvezde, treba napomenuti da je popularna Voša nastupila bez pojačanja iz Crne Gore i bez nekoliko standardnih prvotimaca. Sa druge strane Zvezda je pokazala da iz utakmice u utakmicu povećava takmičarsku formu. Partizan je protiv Rada demonstrirao čvrstu igru ali je granitna odbrana Rada bila prevaga u meču. Radovci se mogu pohvaliti sa najboljom odbranom u ligi sa svega 3 primljena poena na dve utakmice.\nNa utakmicama drugog kola postignuti su sledeći rezultati:\nUkupano je 85 igrača bilo u protokolu na obe utakmice. Postignuto je 21 eseja i pretvoreno je ukupno 11 konverzija za veoma efikasno kolo. Treba napomenuti da je ovo bio četvrti vikend u sezoni i da su igrači imali izuzetno bogat ali i naporan program do sad.\nBRK Crvena zvezda je uspela da osvoji ofanzivni bonus bod. Da podsetimo, shodno Propozicijama takmičenja, ekipa koja postigne četiri ili više eseja na utakmici dobija bonus bod.\nPrvenstvo se nastavlja utakmicama trećeg kola:\nU trećem kolu nas očekuje derbi između BRK Crvene zvezda i RAD MOZZART koji će odlučiti o lideru prvenstva nakon 3 odigrana kola. Trećeplasirana ekipa Vojvodine će gostovati Partizanu, očekuje se izuzetno zanimljiva utakmica jer obe ekipe očukuju prvu pobedu ove sezone.\nTop 10 liste strelaca:


Održana nova sednica Skupštine opštine Žagubica | Boom93\nU opštini Žakubica odbržana je 28. sednica Skupštine opštine. Sednicom je predsedavala Olivera Pauljeskić, predsednik Skupštine opštine Žagubica.\nSedam tačaka Dnevnog reda usvojene su jednoglasnom odlukom 19 prisutnih odbornika, a to su:\nPredlog Odluke o Opštinskom pravobranilaštvu opštine Žagubica;\nPredlog Odluke o pribavljanju nepokretnosti – građevinskog zemljišta iz javne svojine Republike Srbije u javnu svojinu Opštine Žagubica,radi privođenja nameni;\nPredlog Odluke o izmeni Odluke o maksimalnom broju zaposlenih na neodređeno vreme u sistemu lokalne samouprave opštine Žagubica za 2017.godinu;\nPredlog Rešenja o utvrđivanju prestanka funkcije i postavljenju opštinskog pravobranioca;\nPredlog Rešenja o obrazovanju Opštinskog Saveta roditelja za školsku 2019/2020 godinu;\nPredlog Rešenja o usvajanju Plana rada Crvenog krsta Žagubica za 2020 godinu,kalendara aktivnosti u 2020 i Finansijskog plana za 2020.godinu;\nPredlog Rešenja o davanju saglasnosti na Plan i Program rada Centra za socijalni rad opština Petrovac i Žagubica za 2020.godinu;\nSednici su prisustvovali zamenik predsednika opštine Predrag Ivković, pomoćnik predsednika opštine Žagubica Dušan Milosavljević, direktori socijalnih službi Žagubica i Petrovac na Mlavi, kao i sekretar Crvenog krsta Žagubica.


Regionalna deponija u Nišu još bez koncesionara | Novinska agencija Beta\nZELENA-SRBIJA | 18.04.2017 12:50 > 18.04 13:11\nRegionalna deponija u Nišu još bez koncesionara\nRegionalna razvojna agencija (RRA) "Jug" uskoro će još jednom pozvati kompanije koje se bave reciklažom komunalnog otpada da se prijave za izgradnju Regionalnog centra za upravljanje otpadom "Keleš" u Nišu, rekao je za Betu direktor te agencije Bojan Avramović.\nPrema Avramovićevim rečima RRA "Jug" uputiće poziv zainteresovanim kompanijama za otvoreni pregovarački postupak nakon konsultacija sa rukovodstvom grada Niša, ali će to verovatno biti uradjeno do juna.\n"Otvoreni pregovarački postupak podrazumeva da možemo da pregovaramo o delovima javnog ugovora. Bitni delovi ugovora kao što su bankarske garancije i cena za preradu otpada ne mogu se menjati u tom postupku", istakao je Avramović.\nOn je podsetio da je prvi pokušaj ponalaženja koncensionara za gradnju "Keleša" propao jer konzorcijum koji se javio na teder nije dostavio valjanu bankarsku garanciju, dok se na drugi poziv za dobijanje koncesije niko nije javio.\nAvramović je rekao da je drugi poziv bio za vreme prošlogodišnjih parlamentarnih izbora i ni jedna kompanija nije dostavila ponudu.\n"Reč je investiciji vrednoj oko 40 miliona evra i investitorima je veoma bitna politička stabilnost. Zbog toga za vreme trajanja predsedničkih izbora nismo želeli da uputimo novi poziv investitorima", naglasio je on.\nPrema rečima Avramovića, postoji interesovanje stranih kompanija za gradnju "Keleša", ali ono što ih odbija je cena od 40 evra po toni preradjenog otpada koja se ugovorom nudi.\n"Kad bi naknadu za preradu otpada plaćali 100 evra po toni veoma lako bi našli koncesionara, ali sa tom cenom bi više nego duplo bili povećani računi gradjana za odvoz otpada što je za nas neprihvatljivo", kazao je Avramović.\nOn je ocenio da Grad Niš ne mora po svaku cenu da pronadje kompaniju koja će graditi "Keleš", jer ima alternativu.\n"Na postojećoj gradskoj deponiji još ima prostora za odlaganje otpada, a planom detaljne regulacije predvidjeno je i otvaranje novog polja koje bi problem odlaganja otpada rešilo u narednih deset godina", kazao je Avramović.\nPrema prvobitnim najavama izgradnja Regionalnog centra za upravljanje otpadom "Keleš" trebalo je da krene početkom 2016. godine.\nJavnim pozivom za izbor koncesionara, koji je raspisan maja 2015. godine, predvidjeno je da koncesionar gazduje "Kelešom" 25 godina, a za to vreme opštine sa područja Nišavskog okruga i opština Sokobanja imale bi obavezu da godišnje isporuče koncesionaru najmanje 82.000 tona otpada.


Poslodavci, zaposleni i kovid sertifikat | VRANJENEWS\nPiše: Đorđe Popović\nPoslodavci, zaposleni i kovid sertifikat\nSvedoci smo sve učestalijih vesti o tome kako se u pojedinim zemljama uvodi obavezna vakcinacija protiv virusa COVID-19, najavljujuju nove mere, karantini, ali i upotreba tzv. kovid sertifikata za razne svrhe počev od ulaska u ugostiteljske objekte pa sve do dolaska na posao. U moru novih informacija lako se može steći pogrešan utisak. Svrha ovog teksta da malo rasvetli mogućnost zahtevanja posedovanja kovid sertifikata (sa definicijom kovid sertifikata se možete upoznati OVDE) (ili nekih delova istih) od strane poslodavaca u odnosu na zaposlene.\nPoslodavci ne mogu zahtevati kovid sertifikat kao uslov zaposlenja.\nPoslodavci mogu zahtevati kovid sertifikat kao uslov za obavljanje posla u određenom periodu u pojedinim delatnostima.\nPoslodavci mogu u pojedinim situacijama uputiti zaposlenog na pregled i posledično dobiti informaciju o rezultatu testa - direktno ili indirektno.\nZaposleni su dužni da obaveštavaju poslodavca o potencijalnoj izloženosti virusu COVID-19.\nOpšte pravilo - Poslodavac ne može da traži na uvid i obrađuje podatke iz kovid sertifikata zaposlenih\nOno što je najpre važno da razumemo jeste da su podaci iz kovid sertifikata podaci o zdravstvenom stanju i kao takvi, izrazito osetljivi podaci, oni uživaju visoki stepen zaštite prema Zakonu o zaštiti podataka o ličnosti (dalje: „ZZPL“). Ta zaštita je tolika da zakon kaže da je bilo koja obrada zabranjena osim ukoliko postoji neki od tačno propisanih i usko definisanih izuzetaka iz ovog zakona. Jedan od izuzetaka jeste situacija kada je takva obrada dozvoljena drugim propisom. Tako npr. Zakon o radu i Zakon o zdravstvenom osiguranju daju ovlašćenje poslodavcu da vrši uvid i evidentira podatke iz potvrde o otvorenom bolovanju, iz doznaka i sl.\nU konkretnom slučaju kovid sertifikata, uvreženo je mišljenje da u ovom trenutnu nisu ispunjeni uslovi za primenu nijednog od izuzetaka propisanih ZZPL-om na osnovu kojeg bi svi poslodavci u svim situacijama imali pravo da zahtevaju od zaposlenih posedovanje kovid sertifikata za svrhe zaposlenja i obavljanja rada. Ovo stoga što:\ntakva, opšta mogućnost primenljiva za sve poslodavce i sve situacije nije propisana;\nje uvrežen stav da bilo kakav pristanak zaposlenog na obradu ovih podataka dat unapred za sve situacije ne bi mogao da ispuni uslove koje ZZPL zahteva jer se ne bi moglo smatrati da je zaposleni slobodno dao takav pristanak, a ne iz straha od gubitka posla ili pogoršanja statusa;\npostoje druge mere kojima se može postići ista svrha sprečavanja širenje zarazne bolesti COVID-19 (smanjenje broja ljudi na istom mestu, nošenje zaštitnih maski itd.), a kojima se ne zalazi toliko u privatnost zaposlenih.\nSa druge strane, postoje i određene situacije koje dozvoljavaju odstupanje od ovih opštih pravila.\nIzuzetak broj 1 – kada Poslodavac mora da traži na uvid kovid sertifikat od zaposlenih\nKao što nam je verovatno već svima poznato, nedavno su Uredbom o merama za sprečavanje i suzbijanje zarazne bolesti covid-19 uvedene obaveze posedovanja kovid sertifikata kao uslova boravka u periodu od 20h do završetka radnog vremena u 1) pojedinim ugostiteljskim objektima , 2) salama za venčanje i slično i 3) kockarnicama, kladionicama, kazinima i sl. Prirodno je da se većina nas u odnosu na ove obaveze osvrće sa ličnog aspekta, ali ono što je donekle zaboravljen segment ovih propisa jeste da je obaveza posedovanja kovid sertifikata propisana i za pružaoce usluga, odnosno zaposlene u ovim objektima. Ovo znači da postoji i osnov koji daje ovlašćenje, ali i obavezu poslodavcima da od zaposlenih u ovim delatnostima zahtevaju posedovanje kovid sertifkata u pojedinim situacijama.\nMeđutim, ovo ovlašćenje ne znači da je posedovanje kovid sertifikata uslov zaposlenja ili ostanka na poslu već samo uslov za obavljanje posla u periodu od 20h pa do kraja radnog vremena. Dakle, poslodavci iz ovih delatnosti i dalje nemaju ovlašćenje da od zaposlenih zahtevaju posedovanje kovid sertifikata kao uslov zaposlenja i ostanka na poslu niti imaju ovlašćenje da zaposlene obavežu da se vakcinišu jer je vakcinacija u Srbiji i dalje na dobrovoljnoj bazi.\nŠtaviše, kako je Zakonom o bezbednosti i zdravlju na radu propisana i obaveza poslodavca da snosi troškove neophodne za obezbeđenje uslova za bezbedan i zdrav rad, u situaciji u kojoj bi poslodavac hteo da u navedenom periodu rasporedi na rad zaposlenog koji je npr. nevakcinisan, poslodavac je taj koji bi morao da snosi trošak testiranja. Ukoliko bi ovaj zaposleni odbio da se testira, poslodavac bi mogao da takvo odbijanje iskoristi kao osnov za eventualnu disciplinsku odgovornost zaposlenog.\nIzuzetak broj 2 – kada poslodavac može da traži na uvid kovid sertifikat ili rezultate testiranja\nPoslodavac može tražiti na uvid rezultate PCR/antigenskog testiranja u pojedinim situacijama koje moraju biti opravdane i nužne. Tako npr. kada zaposleni treba da ide na službeni put u inostranstvo, a država odredišta zahteva posedovanje određenog testa, poslodavac je taj koji snosi troškove tog testa od koga zavisi i mogućnost putovanja pa je potrebno da bude upoznat sa rezultatom. Takođe, ako u ovoj situaciji zaposleni poseduje kovid sertifikat (npr. vakcinisan je) i o tome obavesti poslodavca kako ne bi morao da se testira, poslodavac može zatražiti na uvid ovaj kovid sertifikat.\nSa druge strane, poslodavac može tražiti na uvid i rezultate testa u određenim situacijama na posredan način. To su situacije kada postoje sumnje da je zaposleni bio zaražen (npr. u slučaju kada su po dolasku na posao uočeni simptomi - kašalj, temperatura i sl.) ili kada je zaposleni obavestio poslodavca o potencijalnom kontaktu bez dolaska na posao. U takvim situacijama poslodavac ima pravo da uputi zaposlenog da se javi svom lekaru i da potom na osnovu dokumentacije o otvaranju i zatvaranju bolovanja, rešenja o karantinu u kućnim uslovima ili pak rezultatima PCR testa (u izuzetnim situacijama kada izostane rešenje o karantinu o kućnim uslovima što je često slučaj zbog preopterećenosti sistema) zaključi da li je zaposleni bio zaražen ili ne.\nTakođe je važno napomenuti i to da su i sami zaposleni dužni da u ovim situacijama obaveštavaju poslodavca i dostavljaju odgovarajuću i dovoljnu dokumentaciju (po pravilu dokumentaciju lekara koje su već i kreirane tako da sadrže što je manje moguće osetljivih ličnih podataka, a samo izuzetno i test). To je propisano kako Zakonom o bezbednosti i zdravlju na radu, tako i posebnim Pravilnikom o preventivnim merama za bezbedan i zdrav rad za sprečavanje pojave i širenja epidemije zarazne bolesti. Osnov i neophodnost ovih mera i zahteva poslodavca leži u obavezi da se primene preventivne mere iz navedenog Pravilnika u odnosu na ostale zaposlene sa kojima je zaraženi zaposleni bio u kontaktu (sa kojima je radio u istoj prostoriji). Tako je poslodavac dužan da po tom saznanju npr. organizuje rad od kuće za te zaposlene (ako je moguće), da proredi kontakte tih zaposlenih sa drugim zaposlenima, da dezinfikuje prostorije i slično.


BEOGRAD - Direktor nevladine organizacije LGBT Forum Progresa Zdravko Cimbaljević, ogorčen zbog kontinuiranih izjava crnogorskog ministra Ferhata Dinoše, ušao je u Ministarstvo i izlepio plakate posvećene resornom ministru. Kompletan tekst\nBRISEL - Zemlje zapadnog Balkana žele da nađu pravo mesto u budućoj finansijskoj perspektivi EU. Zato su Briselu predstavile zajednički predlog linearnog povećanja podrške koju države na putu evrointegracija dobijaju iz EU. Kompletan tekst\nBEOGRAD - Pomoćnik američkog državnog sekretara za evropska i evroazijska pitanja Filip Gordon ocenio je da su Srbija i SAD ''popravile bilateralne odnose'' i da dele istu viziju o Srbiji u EU. Kompletan tekst\nZAGREB - Cene dobara i usluga za ličnu potrošnju, merene indeksom potrošačkih cena, u maju su u Hrvatskoj u odnosu na april porasle za 0,3 posto. Kompletan tekst\nBEOGRAD - Ministar odbrane Dragan Šutanovac i načelnik Generalštaba Vojske Srbije, general Miloje Miletić zahvalili su rukovodstvu i pripadnicima Ministarstva unutrašnjih poslova i policije na profesionalnom zalaganju prilikom obezbeđivanje Strategijske vojne konferencije za partnere Kompletan tekst\nBEČ - Lider Srpske napredne stranke Tomislav Nikolić izjavio je da Evropska unija dalje integracije Srbije nije uslovila nikakvim ultimatumom po pitanju Kosova. Kompletan tekst